Kejohanan Pokemon Unite Pertama Di Malaysia Bermula Julai Ini

Penggemar francais Pokemon semestinya akan bersemangat untuk mendengar pembukaan kejohanan Pokemon Unite pertama di Malaysia yang semakin hampir. Pokemon Unite merupakan permainan MOBA dimana selain daripada mengumpul ‘kill’, objektif utama permainan ini adalah untuk mengumpul sebanyak pokemon yang boleh.

Pokemon Unite Malaysia Open 2022 ini mempunyai prize pool sebanyak $20,000 USD dan dibuka untuk semua lapisan masyarakat. Pendaftarannya pula dibuka bermula 27 Julai 2022 sehingga 30 Ogos 2022 dengan rancangan Grand Final yang akan berlangsung pada 10 September 2022.

Kejohanan ini adalah hasil kolaborasi antara Yoodoo dan Pokemon Unite sempena ulang tahun pertama mereka. Selain daripada kejohanan ini, pemain dapat melihat penambahan watak, mod boss rush yang baru dan lain-lain dalam Pokemon Unite nanti.


ADT Esports Dijemput Ke AOV: ASL Winter 2022

Kini, terdapat lebih banyak liga Arena Of Valor yang berlangsung di Asia Tenggara. Contohnya liga rasmi ASL Winter 2022  yang akan berlangsung di Indonesia bermula 5 Ogos 2022 yang melibatkan 8 pasukan daripada negara Indonesia, Malaysia, Singapura dan Filipina.

Pasukan Malaysia iaitu ADT Esports telah dijemput untuk bermain di liga ini yang juga merupakan tiket bagi pemain profesional untuk bermain di arena Major seperti  Arena of Valor International Championship (AIC) dan Arena of Valor World Cup (AWC).

ADT Esports akan bertanding dengan pasukan seperti Dewa United Esports (Indonesia), Archangel (Indonesia), Dunia Games Esports (Indonesia), Imperial Esports (Filipina), Impunity SG (Singapura), AEsir (Indonesia) dan Hertz Reborn (Indonesia) untuk kemenangan prize pool yang berjumlah Rp. 500,000,000 iaitu sebanyak RM 148,772.42.

AOV: ASL Winter akan disiar secara langsung di laman Facebook dan Youtube akaun rasmi Garena AOV atau Garena AOV Indonesia. Oleh itu, mari berikan pasukan tanah air kita sokongan yang padu.


Free Fire Perkenalkan Logo Baru

Garena akan memperkenalkan rupa baru Free Free sempena kempen kedua mereka iaitu Battle In Style. Bermula 20 Julai, pemain akan dapat melihat logo, ikon, font dan grafik Free Fire yang baru dan lebih menarik, berwarna warni dalam dunia yang lebih menyeronokkan. Selain itu, terdapat juga program tambahan iaitu Free Fire Co-Lab.

Free Fire Co-Lab merupakan inisiatif Garena untuk berkolaborasi bersama pemain untuk menambah baikkan permainan Free Fire. Salah satu kolaborasi mereka ialah bersama Akira Kobayashi dimana beliau menghasilkan font terbaru buat Free Fire.

Pemain juga boleh menikmati aktiviti baru serta ganjaran dalam permainan bermula 20 Julai 2022 sehingga 23 Julai 2022. Daripada interface yang baru sehinggalah sistem buff baru untuk Lone Wolf dan Clash Squad, pemain dapat menuntut ganjaran dalam Free Fire.


Netflix Bakal Lancarkan Iklan Pada 2023

Memetik sumber daripada Deadline, Netflix dikatakan bakal melancarkan iklan bermula tahun 2023. Ini merupakan rancangan mereka bagi membendung masalah kerugian akibat pelanggan yang semakin berkurang. Netflix kini memberi pilihan kepada pengguna, jika ingin mendapatkan bayaran langganan yang murah, mereka boleh memilih langgan yang mempunyai iklan. Namun jika pelanggan tidak mahukan iklan, mereka boleh membuat langganan seperti biasa.

Dalam pada itu, Netflix juga sedang membuat pembaharuan tentang pelan perkongsian akaun. Mereka mahu memberikan 100 juta lebih isi rumah yang membuat perkongsian langganan secara percuma. Namun, mereka belum mengumumkan negara manakah yang dipilih oleh pihak Netflix. Pada tahun 2023 juga mereka akan membuat tawaran terhadap perkongsian akaun dan menjadikan ianya lebih mudah.

Rancangan ini sebenarnya telah diuji pada negara Amerika Latin dan ianya memberikan impak yang positif. Jadi, mereka sekarang dalam usaha untuk melakukan pada negara-negara lain menjelang tahun 2023. Jadi, pada pendapat anda adakah rancangan yang dibuat oleh pihak Netflix ini bakal menarik lebih ramai pelanggan atau sebaliknya?


Spider-Man: No Way Home The More Fun Stuff Tiba Di Pawagam Malaysia

Spider-Man: No Way Home dikatakan bakal ditayangkan di pawagam Malaysia untuk kali kedua. Betul ke? Ya memang betul. Spider-Man: No Way Home bakal ditayangkan untuk kedua kalinya di pawagam Malaysia pada 8 September ini. Namun, filem ini membawa judul baru iaitu “Spider-Man: No Way Home The More Fun Stuff” yang menambah sebanyak 15 minit daripada tempoh tayangan asal.

Mesti ada yang mempersoalkan apa bezanya tayangan ini dengan yang lepas. Dengan penambahan 15 minit, tayangan kali ini pastinya menampilkan beberapa adegan yang telah dipotong. Walau bagaimana, maklumat lengkap tentang Spider-Man: No Way Home The More Fun Stuff ini masih belum dikeluarkan. Mungkin ada kejutan yang dibawakan oleh mereka pada kali ini.

Oleh itu, sama-sama kita nantikan Spider-Man: No Way Home The More Fun Stuff tiba di pawagam Malaysia pada 8 September 2022. Kepada yang belum menonton filem Spider-Man: No Way Home, ini adalah masa yang sesuai untuk anda membeli tiket tayangan.


Stoned Masuk Farang Guerilla

Baru-baru ini, penganjur PMPL MYSGPH Fall Split 2022 telah mengumumkan penukaran Stoned daripada SEM9 ke Farang Guerilla.

Stoned merupakan bekas pemain SEM9 yang mendapat tempat ke 11 pada peringkat akhir PMPL MYSGPH Musim Kelima. Ketika permulaan kerjayanya, beliau menyertai 4Rivals dan berkesempatan untuk bermain di peringkat PMGC buat beberapa pusingan.

PMPL MYSGPH Fall Split 2022 sudah bermula maka semoga kita dapat melihat Stoned di lineup regular nanti.


HomeBois & Geek Fam Dijemput Ke Hyper Front Elite Cup 2022

Pada awal Januari 2022 yang lalu, NetEase telah melancarkan permainan FPS mobile mereka iaitu Hyper Front di negara-negara Asia Tenggara seperti Thailand, Filipina, Malaysia dan Singapura.

Baru-baru ini, mereka telah mengumumkan kejohanan pertama mereka iaitu Hyper Front Elite Cup 2022 atau HFEC yang dibahagikan kepada skop Asia Tenggara dan benua Amerika. Bagi Asia Tenggara, 12 pasukan telah dijemput untuk bertanding memenangi wang tunai yang bernilai $50,000 USD.

<oembed url="https://twitter.com/HyperFrontEn/status/1548608453689503744" host="twitter">

2022 Hyper Front Elite Cup is about to get underway. Here is an introduction to the tournament!

The Southeast Asia Division will be hosted from 07/30 to 08/28, and the Americas Division will be hosted from 07/30 to 08/07. Let the clash of mastery begin! pic.twitter.com/qTi04XoGUa
— Hyper Front (@HyperFrontEn) July 17, 2022
</oembed>

Bermula 30 Julai 2022 sehingga 28 Ogos 2022, pasukan tanah air seperti HomeBois dan Geek Fam akan berhadapan dengan pasukan seperti Dunia Games, DEMIGODS ESPORTS, UTG International, KHI Esports, The Infinity, Voin Esport, TEM Entertainment, OMEGA Esport, RSG PH dan Bren Esports.

Saksikan perlawanan nanti yang disiar langsung di akaun rasmi Hyper Front untuk melihat kemampuan pasukan daripada Asia Tenggara dalam skop profesional permainan baru ini.


Suhaz Esports Bawa Masuk Jurulatih Dari Filipina

Suhaz Esports merupakan salah satu daripada lapan pasukan jemputan untuk MPL MY Musim Kesepuluh. Salah satu usaha mereka dalam mempersiapkan pasukan mereka adalah dengan menjemput John Theo Eusobio atau Raizen sebagai jurulatih.

Ini merupakan kali pertama dalam sejarah MPL dimana pasukan tanah air menggunakan khidmat jurulatih daripada Filipina. Menurut temu bual pengurus Suhaz Esports dengan MyGameOn, keputusan ini dibuat sebagai proses pembelajaran dalam menyesuaikan diri pasukan Malaysia menentang gaya permainan negara lain.

Jurulatih Raizen merupakan bekas ketua jurulatih buat Z4 Esports maka dengan pengalaman ini akan membantu ketua jurulatih Kelvin Unting dalam merangka sistem analisis, pelan dan kerangka latihan baru buat pemain mereka.

Selain daripada itu, Suhaz Esports juga menjemput dua pemain daripada Indonesia dengan kontrak dua musim dan pelaburan setahun. Dua pemain ini ialah Rico dan Daffa Swita Sirehar atau lebih dikenali sebagai Sena daripada pasukan RRQ. Disenaraikan dibawah merupakan barisan lineup penuh Suhaz Esports:

Daffa Dwitama Siregar (Oxygen)

Muhammad Sirajuddin Mohd Rezali (Abumon)

Muhammad Danish (SitiNurSana)

Ameer Razin Ahmad Fauzey (Razin)

Ummar Mukhriz Md Nisam (IKYYMONNN)

Mohamed Elham Daneal Ishamudin (Amskii)


Dead by Daylight Berkolaborasi Dengan Attack on Titan

Sejak kebelakangan ini, kita mula melihat banyak permainan yang membuat kolaborasi dan crossover dengan anime. Fortnite telah berkolaborasi dengan Naruto dan baru-baru ini, Apex Legends mengadakan event crossover anime bernama Apex Legends Gaiden Event.

<oembed url="https://www.youtube.com/watch?v=2hi_9kFmguM" width="200" height="113" host="youtube"></oembed>

Dead by Daylight juga telah mengumumkan kolaborasi mereka dengan Attack on Titan. Mereka telah mengeluarkan trailer koleksi yang menunjukkan beberapa skin crossover untuk lapan survivor dan dua killer.

Skin crossover untuk survivor yang ditunjukkan adalah Eren, Mikasa, Levi, Annie, Armin, Historia, Hange dan Kenny. Dua skin crossover untuk killer adalah Armored Titan untuk The Oni dan juga War Hammer Titan untuk The Spirit. Koleksi crossover ini tersedia untuk pembelian sekarang.


Watak-Watak Nickelodeon Bakal Datang Ke Smite

Permainan MOBA seperti Mobile Legends: Bang Bang, DOTA 2, League of Legends atau SMITE bukan sahaja popular untuk gameplay-nya. Tetapi mereka juga sangat popular kerana penyesuaian gaya rupa watak-watak yang dimain. Kebanyakan pemain suka membeli skin dan menukar gaya watak kegemaran mereka.

<oembed url="https://www.youtube.com/watch?v=6O1G3cFsVFE" width="200" height="113" host="youtube"></oembed>

Baru-baru ini, Titan Forge Games telah mengeluarkan trailer sinematik untuk kolaborasi terbaru mereka iaitu dengan Nickelodeon. Kolaborasi ini merangkumi lima skin watak Nickelodeon termasuk Danny Phantom, XJ-9, Invader Zim, Powdered Toastman dan Rocko.


OPI Esports Umumkan Pembubaran OPI PEGASUS

OPI PEGASUS merupakan divisi MLBB bagi pasukan esports Indonesia iaitu OPI Esports. Awal-awalnya, peminat berspekulasi mengenai akan pembubarannya apabila diumumkan mereka tidak akan menurut serta dalam MDL ID Musim Kesepuluh yang akan bermula Ogos nanti.

Nampaknya spekulasi ini benar apabila baru-baru ini OPI Esports telah mengeluarkan berita rasmi pemergian pemain divisi MLBB mereka di laman sosial melalui lampiran poster.

Mereka telah mengucapkan selamat tinggal dan berterima kasih kepada pemain seperti Crusher, Chr1sphobia, T4TA, Fazy, Ercan dan Narashi yang telah berkhidmat dibawahnya. OPI Esports juga mendoakan kejayaan mereka dalam perjalanan kehidupan mereka seterusnya


Coach ChillReX Sertai CRIT VIP

Coach ChillRex atau nama sebenarnya Churchill Ensir telah diumumkan menjadi jurulatih CRIT VIP baru-baru ini. Laman Instagram CRIT Esports telah mengeluarkan poster menyambut kedatangan beliau sebagai persedian CRIT VIP buat PMPL Musim akan datang.

Beliau merupakan bekas jurulatih bagi pasukan RSG Malaysia yang telah membantu mereka dalam menjuarai PMPL MYSG Musim Ketiga. Pengalaman beliau dalam melatih pemain untuk PMPL semestinya dapat membantu CRIT VIP dalam perjalanan mereka nanti.

Semoga penambahan beliau mampu membawa CRIT VIP memperoleh kemenangan pertama mereka.


Tekken: Bloodline Tiba di Netflix 18 Ogos Ini

Pada bulan Jun yang lalu, Gamers on Duty telah menyampai berita tentang siri anime Tekken: Bloodline yang bakal ditayangkan di Netflix. Namun ketika itu, maklumat tentang siri anime ini tidaklah begitu lengkap. Baru-baru ini, Netflix secara rasminya telah mengeluarkan trailer untuk anime ini beserta dengan dengan tarikh tayangan sekali.

<oembed url="https://www.youtube.com/watch?v=x6-donCAnCc" width="200" height="113" host="youtube"></oembed>

Siri anime Tekken: Bloodline akan ditayangkan di Netflix pada 18 Ogos 2022. Tekken: Bloodline merupakan sekuel antara Tekken 2 dan Tekken 3. Dalam siri ini, ia menceritakan kembali kisah silam Jin Kazama sebelum beliau menjadi seorang yang hebat. Beliau terpaksa melalui sejarah hitam dimana ibunya telah d bunuh di depan mata beliau sendiri. Sejak dari itu, Jin Kazama menuntut ilmu dengan datuknya sehingga menyeksa diri beliau demi membalas dendam terhadap si pembunuh ibunya.

Siri animasi ciptaan Katsuhiro Harada nampaknya bakal mengegarkan panggung Netflix. Peminat Tekken mahupun anime pasti sedang menantikan kemunculan siri anime ini. Lihat pada trailer yang ditayangkan sahaja sudah membuatkan penonton terasa bahangnya. Jadi, jangan lupa saksikan Tekken: Bloodline pada 18 Ogos ini di platform Netflix.


RSG LacunaC Naib Johan CAPCOM ProTour Southeast Asia 2022

Kebelakangan ini, CAPCOM telah mengadakan Asia Southeast 2022 yang merupakan peringkat kelayakan Asia Tenggara bagi Piala CAPCOM IX yang akan berlangsung pada awal tahun 2023.

Permainan perlawanan kompetitif dibawah nama CAPCOM seperti Street Fighter dan lain-lain ini telah dipertandingkan daripada 16 Julai 2022 sehingga 17 Julai 2022 secara atas talian. Salah seorang pemain daripada pasukan RSG iaitu LacunaC telah bersemuka dengan Brandon daripada SIN Singapura di Grand Finals baru-baru ini.

Perlawanan Grand Finals ini sungguh sengit namun dimenangi Brandon dengan skor 3-2. Walaupun dikalahkan, tahniah diucapkan kepada RSG LacunaC dalam usaha dan prestasi beliau mendapatkan tempat naib johan.

Selain itu, RSG MY juga sedang menyambut kedatangan LINKEZAA iaitu pemain MPL yang kembali untuk bermain di MPL MY Musim Kesepuluh kali ini dibawah nama RSG.


Duo VeeWise Kembali Untuk Bermain Di MPL PH S10

Baru-baru ini, Blacklist International telah mengeluarkan poster roaster terbaru mereka sebagai salah satu persiapan untuk MPL PH Musim Kesepuluh nanti. Dua pemain yang menangkap mata peminat ialah duo VeeWise iaitu OhMyV33nus dan Wise.

Nampaknya, mereka telah kembali ke liga kejohanan setelah berehat untuk satu musim. Selain daripada dua pemain ini, Blacklist International mempunyai barisan pemain dan staf yang hebat seperti yang disenaraikan di bawah:

BLCK.OhMyV33nus - MID/SUPPORT

BLCK.Wise - JUNGLE

BLCK.Edward - EXP

BLCK.Oheb - GOLD

BLCK.Hadji - MID/SUPPORT

BLCK.Kevier - SUB

BLCK.DexStar - SUB/ANALYST

BLCK.Eson - SUB/ANALYST

BLCK.BonChan - COACH

BLCK.MasterTheBasics - ASSISTANT COACH

Kemenangan mereka di M3 dikatakan terikat dengan sumpahan dimana johan musim sebelum tidak akan berjaya untuk mara ke musim akan datang. Sebagai contoh, Blacklist gagal mara ke playoffs untuk MPL PH Musim Kesembilan apabila terkandas di peringkat kumpulan.

Buat masa sekarang, Kejohanan Dunia Mobile Legends masih lagi tidak mempunyai johan yang berturut-turut. Semoga dengan kembalinya duo popular ini, Blacklist mampu menamatkan sumpahan serta mempertahankan takhta mereka.


Orange Esports Memperkenalkan Roaster Terbaru

Orange Esports sering kali menggunakan format pinjaman dan kolaborasi bersama pasukan lain untuk bermain di liga kejohanan. Kini, buat kali kedua dalam sejarah mereka akan menghantar sebuah pasukan original untuk MPL MY Musim Kesepuluh.

Poster yang dikeluarkan di Instagram menunjukkan barisan pemain mereka yang terdiri daripada muka regular Valenz sebagai Gold dan Born sebagai EXP Lane. Mereka akan ditemani Stormie dan Subway yang juga merupakan bekas pemain Team SMG.

Stormie juga merupakan pemain berbakat yang digelar pemain terbaik Team SMG. Beliau juga pernah memenangi anugerah MVP ketika bertanding semasa MPL Musim Kesembilan. Selain itu, terdapat Aim yang akan bermain sebagai Tank dan Neo untuk EXP Lane.

Analyst iaitu Haru juga akan berdamping pasukan Orang Esports dalam perjalanan dan usaha mereka untuk menjadi johan di MPL MY Musim Kesepuluh nanti.


Inscryption Bakal Datang Ke PlayStation Bulan Depan

Inscryption adalah permainan kad roguelike yang dibangunkan oleh Daniel Mullins Games dan diterbitkan oleh Devolver Digital. Permainan ini dikeluarkan untuk Windows pada 19 Oktober 2021 dan pada 22 Jun 2022, ia dikeluarkan untuk MacOS dan juga Linux.

Lazimnya banyak permainan dari Devolver Digital diutamakan untuk keluaran PC kerana ia biasaynya permainan indie. Permainan-permainan yang dibina dengan penuh hati dan semangat, tetapi mereka tidak mempunyai tag AAA untuk membawanya ke konsol berjenama besar. Tetapi kadangkala, permainan indie tertentu mencapai tahap populariti yang akan membawanya ke PlayStation atau Xbox.

Baru-baru ini, PlayStation telah mengeluarkan trailer baru untuk Inscryption yang menyatakan bahawa permainan ini akan dibawa ke PlayStation. Peminat permainan ini tetapi bermain menggunakan konsol PlayStation akhirnya akan dapat mengalami permainan ini. Inscryption akan dikeluarkan untuk PlayStation pada 30 Ogos 2022.


PlayStation Memperolehi Bungie Dan Juga Repeat.gg

Dalam zaman globalisasi ini, segelintir syarikat gergasi sudah bermula untuk gabung atau memperoleh syarikat-syarikat yang lebih kecil. Dalam industri filem, Disney telah mula memperoleh studio dan hak watak sejak beberapa tahun lalu. Ia sampai ke tahap di mana kita tidak tahu apa yang tidak dimiliki oleh Disney.

Sejak beberapa tahun kebelakangan ini, kami telah melihat beberapa syarikat permainan yang sangat berjaya diperolehi oleh syarikat permainan yang lebih besar. Antaranya ialah Mojang yang telah dibeli oleh Microsoft. Selain itu, Blizzard juga diperolehi oleh Activision.

Baru-baru ini, PlayStation telah memperoleh dua syarikat. Pertamanya adalah Bungie, sebuah studio developer permainan yang popular untuk mencipta siri Halo dan juga kedua-dua permainan Destiny. Selain itu, mereka juga telah memperolehi Repeat.gg iaitu platform global di mana pemain boleh bersaing untuk mendapatkan wang tunai.


Jar of Sparks - Studio AAA Terbaru Oleh Beberapa Tokoh Legenda Dalam Industri Permainan

Gergasi teknologi permainan China, NetEase bersedia untuk mengatur pembangunan studio US bernama Jar of Sparks. Mereka mempunyai developer veteran Jerry Hooks yang akan membawa mereka kepada kejayaan.

Studio baharu ini akan ditubuhkan di Seattle, dengan misi “untuk mencipta generasi baharu permainan aksi berasaskan naratif.”. Dengan mendapatkan kepakaran developer veteran Xbox yang terkenal, syarikat baharu ini mempunyai peluang yang baik untuk mencapai matlamat tersebut.

Paul Crocker, seorang lelaki yang merupakan tokoh terkemuka dalam mencipta naratif untuk Arkham Trilogy akan menolong Jerry Hooks dalam usaha ini. Mereka juga akan bekerjasama dengan Greg Stone. Beliau adalah seorang penerbit untuk Doom dan juga Halo Infinite.


Permainan Baru di PS Plus Dan Xbox Game Pass Minggu Ini

Dengan kekurangan ruang storan dan harga yang tidak masuk akal bagi permainan-permainan konsol, perkhidmatan langganan bulanan adalah penyelesaian yang sempurna untuk isu-isu tersebut. Perkhidmatan Langganan PS Plus dan Xbox Game Pass mungkin salah satu cara terbaik untuk mengalami permainan segar dan baharu setiap bulan.

Pada bulan ini, PlayStation akan sediakan beberapa permainan yang dinanti-nantikan dan popular seperti Stray. Stray adalah permainan dimana pemain boleh bermain sebagai kucing dan ia akan dikeluarkan di PlayStation sebagai permainan yang termasuk dalam perkhidmatan langganan PS Plus. Selain daripada Stray, PS Plus juga menambahkan permainan Final Fantasy VII Remake Intergrade dan Marvel’s Avengers. Sony juga akan menambahkan beberapa permainan dari francais Assassin’s Creed dan juga Saints Row.

Untuk Xbox Game Pass pula, mereka akan membawa enam permainan kepada senarai permainan bagi bulan ini. Antaranya adalah As Dusk Falls, permainan interaktif baharu yang akan debut di Xbox Game Pass. Permainan lain termasuklah Sins of a Solar Empire: Rebellion, Watch Dogs 2, MotoGP 22, Torment: Tides of Numenera dan juga Inside.


Tactical Football: EA Perkenal Permainan Bola Sepak Baru Untuk Peranti Mudah Alih

EA Sports telah memperkenalkan permainan baru untuk platform mudah alih dangan judul EA Sports Tactical Football. Permainan ini akan diterbitkan Chillingo yang pernah menerbitkan permainan Angry Birds (2009).

Permainan baru ini tidak sama seperti FIFA Mobile kerana menampilkan permainan PVP dan mengikut turutan. Hampir sama dengan siri permainan FIFA Manager, pemain akan dipertanggungjawabkan untuk menguruskan pasukan dengan menyediakan taktikal yang berkesan.

Sebanyak 15,000 pemain bola sepak authentic termasuk bintang bola sepak dari liga elit Eropah juga akan ditampilkan dalam permainan ini.Permainan ini juga menawarkan pelbagai mod seperti Friendly Match, World Tour, Rank Match, League dan Guild.

Tactical Football ini juga membenarkan pemain untuk melatih pasukan mereka mempelajari pelbagai skill move Skill move ini dapat diaktifkan menerusi cutscene. Selain itu, pemain juga beleh melakukan custom terhadap stadium dan kit.

Permainan ini sudah tersedia pada platform Android di beberapa negara sahaja iaitu Australia, New Zealand dan Indonesia. Korang perlu menunggu pengemumuman rasmi dari EA mengenai tarikh perlancaran dan ketersediaan permainan di peranti iOS.


Mobile Legends Lancarkan Event Istimewa Sempena MSC 2023

Bersempena dengan pertandingan Mobile Legends Southeast Asia Cup (MSC) 2023, Mobile Legends akan melancarkan sebuah event yang akan menampilkan skin terbaru. Event ini akan bermula dari 5 Jun sehingga 18 Jun 2023.

<oembed url="https://www.youtube.com/watch?v=YPfBxC1oT4k" width="200" height="113" host="youtube"></oembed>

Mobile Legend juga akan memperkenalkan battle pass baru iaitu MSC Event Pass. Pass ini akan tersedia kepada pemain sebaik sahaja event ini dilancarkan. Kos bagi pass ini adalah sebanyak 899 diamonds. Mobile Legends juga menawarkan diskaun 20% pada pembeliaan minggu pertama event ini bermaksud pass ini boleh didapti dengan kos 719 diamonds. Dengan membeli pass ini, pemain akan mendapat skin Rune Sentinel bagi hero Atlas berserta 3500 MSC Coins.

Selain itu, pembangun permainan juga mengadakan event prediction sepanjang pertandingan MSC 2023. Pemain akan mendapat MSC Coins jika mereka meramalkan pasukan manakah yang akan memenangi setiap perlawanan dan menjadi juara pertandingan ini.

Mengenai skin Rune Sentinel bagi hero Atlas, pemain juga boleh mendapatkan secara percuma. Pemain yang melengkapkan kesemua daily MSC pass dan meramalkan kesemua perlawanan dengan betul akan mendapat skin Rune Sentinel ini secara percuma.

Pemain juga dapat membeli Support Chest yang berkos 20 diamonds. Dalam Support Chest ini, terdapat pelbagai menarik seperti MSC Coins dan skin TRIUMPH EAGLE bagi hero Leomord.

Pertandingan MSC 2023 akan diadakan di Phnom Penh, Kemboja dan bermula pada 10 Jun ini sehingga 18 Jun 2023.


Outplay Pinjam Khidmat Jurulatih Homebois Untuk MSC 2023

Wakil wilayah Amerika Utara untuk pertandingan MSC 2023, Outplay telah membuat pengumuman mengenai roster pasukan. Mereka telah melantik jurulatih interim dari Filipina, Steve Vitug atau nama panggilannya, Coach Dale.

Outplay akan meminjam khidmat Coach Dale dari pasukan Homebois untuk persediaan MSC 2023. Outplay akan menggantikan BTK selepas BTK tidak layak kerana tidak menepati syarat pertandingan itu.

Selain Homebois, Coach Dale juga pernah membimbing pasukan Falcon Esports dan ECHO. Antara pencapaian terbaik Coach Dale adalah dia dinobatkan sebagai jurulatih terbaik pada MPL MY musim ke-11 dan membawa Falcon Esports menduduki tempat kelima/keenam pada Kejohanan Dunia M4.

Selain Coach Dale, Outplay akan dianggotai pemain seperti URESHIII, Promise, Bestplayer1, Hoon, Basic dan Shark.

Kepakaran Coach Dale amat ditagih oleh pasukan Outplay supaya pasukan tersebut dapat menunjukkan aksi yang bagus di MSC 2023 nanti. MSC 2023 akan bermula pada 10 Jun dan bertempat di Kemboja.


Konami Umum Remake Bagi Metal Gear Solid 3

Konami telah mengesahkan yang mereka bakal mengeluarkan remake permainan Metal Gear Solid 3: Snake Eater sejak 20 tahun permainan itu dikeluarkan. Sebelum ini, permainan ini dijangka akan keluar di PlayStation 5 dan info terbaru mengatakan permainan ini turut keluar di Xbox Series X/S.

<oembed url="https://www.youtube.com/watch?v=ij7eCfLxYrU" width="200" height="113" host="youtube"></oembed>

PlayStation Showcase baru-baru ini telah mendedahkan permainan remake Metal Gear Solid 3 itu dan telah diberi nama Metal Gear Solid Δ: Snake Eater. Lambang  ‘Δ’ ini disebut Delta.

Menerusi teaser trailer yang ditayangkan, ia memaparkan lanskap hutan yang kelihatan familiar dan teaser itu berakhir dengan memfokuskan kepada Snake sambil iringan muzik ikonik oleh Cynthia Harrell. Pelakon suara asal bagi karakter Snake, David Hayter dijangka bakal kembali untuk permainan remake ini.

Selain daripada mendedahkan remake terbabit, Konami juga melancarkan koleksi permainan Metal Gear Solid: Master Collection  Vol. 1. Koleksi ini mengandungi tiga permainan terawal dalam siri Metal Gear dan dijangka akan dilancarkan pada musim luruh/ fall tahun ini.

Metal Gear Solid Δ: Snake Eater dibangunkan dan dikeluarkan oleh Konami. Tarikh perlancaran bagi permainan yang bakal dikeluarkan di PlayStation 5, Xbox Series X/S dan PC ini masih belum didedahkan.


Blizzard Tayang Trailer Live Action Untuk Permainan Diablo 4

Blizzard Entertainment telah mendedahkan trailer terbaru bagi permainan video, Diablo 4 menerusi Youtube rasmi Diablo. Menariknya, Blizzard benar-benar serius mempromosikan permainan ini apabila trailer yang ditayangkan adalah dalam bentuk live action dan bukannya footage dalam permainan.

<oembed url="https://www.youtube.com/watch?v=3lfB4d6AM3U" width="200" height="113" host="youtube"></oembed>

Trailer yang menggunakan CGI yang menggagumkan ini sebenarnya menggunakan kepakaran pengarah yang pernah memenangi Oscar, Chloe Zhao. Chloe Zhao memenangi Oscar untuk anugerah Pengarah Terbaik bagi filem Nomadland. Dia juga pernah mengarahkan salah satu filem terbesar dalam francais MCU, Eternals.

Trailer yang berjudul “Saviors Wanted” ini memaparkan beberapa orang dalam dunia Diablo meminta tolong daripada protagonis. Beberapa hero dilihat mencuba yang terbaik untuk menumpaskan raksasa yang menakutkan.

Diablo 4 adalah permainan keempat dalam siri Diablo. Mengenai permainan ini, pemain akan membina karakter mereka daripada setiap kelas iaitu Barbarian, Sorcerer, Druid, Rogue dan Necromancer dan menggunakannya untuk berlawan di dunia Santuary.

Diablo 4 adalah permainan yang dibangunkan oleh Blizzard dan bakal dikeluarkan pada 6 Jun ini di platform PlayStation 4, PlayStation 5, Xbox One, Xbox Series X/S dan PC.


Garena Umum Kolaborasi Free Fire Dengan Spider-Man: Across The Spider-Verse

Selepas Fortnite, Spider-Man: Across the Spider-Verse akan muncul lagi dalam permainan lain. Kali ini, Free Fire akan menampilkan francais itu selepas Garena mengumumkan kolaborasi antara mereka.

<oembed url="https://www.youtube.com/watch?v=AxS2G-xb2oY" width="200" height="113" host="youtube"></oembed>

Kolaborasi ini akan memberi peluang kepada pemain untuk mengumpul item eksklusif, bermain event mengumpul kad dan mengembara map yang diinspirasikan filem animasi ini. Kolaborasi ini bakal hadir dalam permainan pada 2 Jun ini yang juga tarikh filem ini dikeluarkan.

Selain itu, kolaborasi ini juga akan menampilkan watak utama dari filem Spider-Man: Across the Spider-Verse seperti Miles Morales, Gwen Stacy atau dikenali Spider-Gwen dan Spider-Man 2099. Mereka akan disertai karakter Free Fire lain iaitu Kelly, Shirou dan Maxim.

Mengenai event yang bakal diadakan pada 2 Jun sehingga 18 Jun ini, event yang dinamakan Enter The Spider-Verse memberi peluang pemain untuk memenangi item beg galas Spider-Verse, pet skin dan emote. Pemain perlu menyelesaikan misi untuk mengumpul kad karakter Free Fire dan filem ini.

Bahkan bukan itu sahaja, satu mod parkour dinamakan Spider-Verse juga akan muncul membolehkan pemain mengenakan kostum Spider-Man sambil menghayun sekitar bandar. Mod ini dapat dimainkan pada 9 Jun ini.


Undawn, Permainan RPG Survival Bakal Dilancarkan Pada 15 Jun Ini!

Level Infinite dan Lightspeed Studios telah mengumumkan bahawa permainan Undawn bakal dilancarkan secara global pada 15 Jun ini. Perlancaran permainan ini akan melibatkan platform Android , iOS dan PC.

Undawn adalah permainan survival RPG di mana pemain perlu mengumpulkan barang keperluan dan membina kubu yang kuat dalam dunia yang dipenuhi zombi. Undawn juga menampilkan PvP dan PvE menyebabkan pemain perlu menentang zombi dan pemain lain juga.

<oembed url="https://www.youtube.com/watch?v=ZrG578KyGbw" width="200" height="113" host="youtube"></oembed>

Tencent juga telah mengesahkan bahawa permainan ini akan menampilkan aktor Hollywood yang terkenal iaitu Will Smith. Will Smith akan tampil sebagai karakter Trey Jones yang ditugaskan membantu pemain dengan memberi tunjuk kepada pemain cara-cara untuk survive. Menariknya, idea di sebalik karakter Trey Jones adalah watak yang pernah dilakonkan Will Smith dalam filem I Am Legend.

Pemain kini boleh melakukan pre-register untuk mencuba permainan ini terlebih awal. Pemain yang register awal juga akan mendapat hadiah seperti matawang permainan, ubat-ubatan, kostum dan banyak lagi barang keperluan.

Undawn adalah permainan yang dibangunkan Lightspeed Studios dan diterbikan Level Infinite. Permainan ini bakal dikeluarkan pada 15 Jun ini di platform Android, iOS dan PC melalui Steam.


Les' Copaque Dihentam Netizen Disebabkan Video Podcast

Baru-baru ini video podcast terbaru yang dikeluarkan oleh Les' Copaque telah dihentam oleh netizen kerana dikatakan telah memburuk-burukkan pekerja dan bekas pekerja mereka di dalam video podcast tersebut.

<oembed url="https://www.youtube.com/watch?v=uZAz3ssdwek&list=PLdm4JCUOHx85Pv1Dma9-EHkX-f8NgvAHM&index=2&t=1254s" width="200" height="113" host="youtube"></oembed>

Untuk pengetahuan umum, Les' Copaque merupakan sebuah syarikat animasi tempatan yang popular dengan animasi Upin dan Ipin.

Dalam Podcast yang bertajuk “Drama Di Lokasi Pengambaran” itu, ianya telah dihadiri oleh Special Project Manager, Creative Content Director, Lead Scriptwriter & Production Coordinator dan HR Manager Les' Copaque menceritakan tentang drama dan “toxic culture” di syarikat animasi tersebut.

Antara topik yang dibincangkan adalah tentang bagaimana bekas pekerja mereka masih berkawan dan menjaga hubungan baik mereka dengan pekerja lain yang dianggap tidak “Move On” seperti apa yang telah dikatakan oleh Nor Aizan Embong yang merupakan Lead Scriptwriter & Production Coordinator, Les’ Copaque Production.

Mereka juga turut menceritakan yang HR selalu memerhati akaun media sosial pekerja bagi memastikan pekerja-pekerja tidak memburukkan nama syarikat di mana-mana sosial media.

Podcast ini telah mendapat banyak komen yang negatif yang mana rata-rata komen menghentam tindakan pengurusan memburukkan pekerja dan bekas pekerja.


Ura-Ura Pabz Dan Panda Sedang Mencari Pasukan Baru

Pada MPL MY Musim Kesebelas, Team HAQ boleh dikatakan tidak dapat menunjukkan prestasi terbaik mereka apabila telah tewas ketika di Regular Season.

Mereka telah mendapat tempat kedua terbawah dan ini membuatkan juara MPL MY Musim Kesepuluh itu terpaksa bermula dari Qualifier balik untuk MPL MY S12 akan datang.

Baru-baru ini, jurulatih Team HAQ iaitu Pabz dan juga Roamer mereka iaitu Panda dilihat memuat-naik Instagram Stories dengan ayat “LFT”. Bagi yang tidak tahu, LFT dalam terma permainan video bermaksud “Looking For Team” ataupun "Sedang Mencari Pasukan".

Ini membuatkan ramai yang tertanya adakah Pabz dan Panda tidak lagi bersama dengan Team HAQ?

Selepas MPL MY S11, Team HAQ telah melakukan Open Tryout bagi mencari ahli pasukan yang baru. Menurut khabar angin, kesemua line-up Team HAQ untuk MPL MY S11 itu juga akan memasuki Open Tryout tersebut.

Dan pada posting roster mereka untuk Kejohanan Snapdragon Pro Series Mobile Legends Bang Bang! juga tidak memperlihatkan Panda dalam line-up mereka. Sebaliknya Zai dan AL yang telah dimasukkan. Ini telah menguatkan lagi khabar angin yang Panda tidak lagi bersama dengan pasukan tersebut.

Buat masa sekarang, kita cuma mampu menunggu statement rasmi dari Team HAQ.


MobaZane Mohon Maaf Selepas Dengar Penjelasan Assassin Dave

Michael Cosgun atau lebih dikenali sebagai MobaZane telah mengemukakan permohonan maaf kepada caster NACT Spring 2023, Assassin Dave atas sebab salah faham mengenai MSC 2023 menerusi pernyataan di YouTube.

Dalam permohonan maaf terbabit, MobaZane meminta maaf kepada Assassin Dave selepas mempercayai bahawa Dave tidak menyebelahi BTK untuk ke MSC. Dia juga mengatakan mengalami kemurungan selepas mendengar keputusan MSC untuk membatalkan penyertaan BTK.

BTK tidak dapat beraksi ke MSC 2023 selepas gagal menemui kriteria pertandingan. BTK tidak dapat berbuat demikian kerana dua orang ahli pasukan itu mengalami masalah passport dan gagal mendapat kebenaran dari penjaga.

Dalam permohonan maaf tersebut itu juga MobaZane meminta maaf kepada Outplay dan memberi sokongan kepada mereka yang beraksi di MSC nanti.

MobaZane sebelum ini telah menuduh Assassin Dave membantu supaya pasukan Outplay dapat beraksi di MSC 2023 dan menggantikan BTK. Dalam suatu livestream, MobaZane memberitahu kepada penonton strimnya bahawa Dave telah dibayar Outplay untuk memanipulasi proses pemilihan ke MSC 2023.

Assassin Dave mendakwa tuduhan MobaZane adalah tidak benar kerana dia sebenarnya sedang membantu BTK untuk beraksi di MSC. Dave menjelaskan tuduhan terbabit telah merosakkan reputasi dia dan syarikat majikannya, Foreign Famous.


Imsomniac Akhirnya Dedahkan Gameplay Permainan Spider-Man 2

Sony baru-baru ini telah mengadakan PlayStation Showcase dan kemaskini terbaru mengenai permainan Spider-Man 2 telah terdedah melalui livestream ini. Sony telah menayangkan gameplay daripada permainan ini selama 12 minit.

<oembed url="https://www.youtube.com/watch?v=XrPZSq5YXqc" width="200" height="113" host="youtube"></oembed>

Dalam gameplay yang didedahkan itu, Imsomniac Games selaku pembangun permainan ini telah memaparkan Miles Morales dan Peter Parker bekerjasama menentang penjahat iaitu Kraven dan The Lizard.

Mereka juga mendedahkan bagaimana Peter Parker menggunakan keupayaan suit symbiote yang tampak sangat cool. Pemain juga akan mendapat kelebihan untuk bertukar antara karakter Peter dan Miles.

Spider-Man 2 diumumkan pertama kali pada September 2021 dan kali terakhir kita diketahui mengenai permainan ini adalah melalui trailer yang memaparkan Venom sebagai penjahat. Venom akan muncul memandangkan Peter memakai suit symbiote Venom.

Walaupun gameplay telah didedahkan, Imsoniac masih merahsiakan lagi tarikh sebenar dan hanya memberitahu permainan ini hanya akan keluar sekitar musim luruh/ fall tahun ini. Permainan ini akan keluar di platform PlayStation 5 sahaja.


Infinix Lancarkan Dua Varian Note 30 Di Malaysia

Infinix telah melancarkan tiga model peranti pintar dalam siri Note 30. Namun, hanya akan ada dua model peranti pintar yang dibawa ke Malaysia. Peranti dalam siri itu yang akan dilancarkan di negara ini adalah Infinix Note 30 dan Note 30 Pro.

Persamaan antara kedua-dua peranti ini adalah mempunyai NFC serta 8GB RAM dan ruang storan sebanyak 256GB. Selain itu, kolaborasi dengan JBL baru-baru ini akan memperlihatkan kedua-dua peranti ini menggunakan audio stereo yang ditala dari JBL.

Mengenai Infinix Note 30 Pro, tumpuan utama peranti ini adalah sistem pengecasannya. Didatangkan dengan pengecasan 68W yang pantas, korang dapat cas sehingga 80% dalam masa cuma 30 minit. Di samping itu, peranti ini juga didatangkan reverse wireless charging 15W.

Antara spesifikasi lain Infinix Note 30 Pro adalah ianya mempunyai paparan AMOLED FHD+ dengan saiz skrin sebesar 6.67 inci. Peranti ini juga dipasang cip pemprossesan MediaTek Helio G99 dan kapasiti bateri sebesar 5000mAh.

Pada bahagian kamera, peranti ini mempunyai tiga kamera dengan kamera utama 108MP, 2MP depth sensor dan kamera AI di belakang dan kamera swafoto 32MP di depan.

Untuk Infinix Note 30, skrinnya lebih besar dengan saiz 6.78 inci dan menggunakan paparan IPS LCD FHD+, cip pemprossesan MediaTek Helio G99 dan kapasiti bater 5000mAh.

Dari sudut kamera, di belakang peranti terdapat tiga kamera, kamera utama 64MP, 2MP depth sensor dan kamera AI. Kamera swafoto 16MP dimuatkan di hadapan.

Berbanding Note 30 Pro, Note 30 tidak menyokong reverse charging tanpa wayar. Pengecasan juga hanya mampu sehingga 45W.

Kedua-dua peranti pintar ini sudah mula dijual hari ini, 25 Mei di stor rasmi Infinix di Shopee, Lazada dan TikTok serta pengedar yang sah. Infinix Note 30 Pro tersedia dalam pilihan warna Magic Black dan Variable dengan harga RM899. Note 30 berharga RM699 dan tersedia dalam pilihan warna Obsidian Black, Interstellar Blue dan Sunset Gold.


FreeYond Taja BAM Untuk Bantu Atlet Negara

Sebuah syarikat elektronik yang berpangkalan di China, FreeYond akan bekerjasama dengan Persatuan Badminton Malaysia (BAM). Fast Energy Sdn Bhd selaku pengedar eksklusif FreeYond di Malaysia telah menandatangani dengan BAM selama satu tahun untuk meningkatkan kemajuan badminton negara ini.

Tandatangan penajaan ini telah ditandatangani oleh Presiden BAM, YBhg. Tan Sri Dato' Sri (Dr) Mohamad Norza Zakaria dan Pengarah Eksekutif Fast Energy Holding Berhad, Mr. Vincent Tan Wye Chuan.

Kerjasama ini akan memperlihatkan komitmen FreeYond untuk menyokong sukan badminton dan atlet negara ini dengan menyumbang bantuan kewangan. Sumbangan ini akan membantu persediaan pemain badminton negara kita yang akan berjuang untuk layak ke Olimpik Paris yang bakal diadakan tahun depan.

Menurut Tan Sri Mohamad Norza Zakaria, kerjasama ini telah memberi inisiatif kepada BAM untuk menghantar beberapa pemain badminton negara berlatih di Akademik Badminton Li Yongbo yang bertempat di China.

FreeYond dikenali kerana menawarkan produk elektronik yang mempunyai berkualiti tinggi dengan harga berpatutan. FreeYond yang menasarkan pelanggan seperti peminat sukan dan golongan professional, telah melancarkan pelbagai produk seperti peranti pintar M5 dan F9, jam pintar F1 dan earphone Pods 1.


Alan Wake 2 Bakal Tiba Oktober Ini, Kata Pelakon Suara

Sejak diumumkan pada tahun 2021 lalu, sekuel kepada permainan Alan Wake iaitu Alan Wake 2 nampaknya bakal keluar pada bulan Oktober tahun ini. Perkara ini telah didedahkan oleh salah seorang pelakon suara permainan tersebut.

<oembed url="https://www.youtube.com/watch?v=q0vNoRhuV_I" width="200" height="113" host="youtube"></oembed>

Pelakon suara tersebut, Matthew Perotta yang meminjamkan suaranya untuk karakter Alan Wake mendedahkan Alan Wake 2 bakal tiba Oktober ini ketika sesi podcast Monsters, Madness dan Magic. Tambahnya, dia baru sahaja berada di Finland untuk bekerja dalam pembangunan permainan itu.

Buat masa sekarang, pemain perlu menerima berita ini dengan jangkaan yang kecil kerana tarikh ini masih belum dipastikan daripada pihak pembangun. Pemain perlu menunggu berita rasmi dari Remedy Entertainment mengenai tarikh perlancaran permainan ini.

Dengan proses pembangunan yang hampir tamat, perlancaran permainan ini mungkin akan diketahui pada bulan ini semasa PlayStation Showcase atau program Xbox Summer.

Alan Wake 2 masih dalam proses pembangunan dan bakal menemui pemain menerusi platform PC, PlayStation 5, dan Xbox Series X/S.


Spesifikasi Mortal Kombat 1 Untuk Platform PC Kini Terdedah

NetherRealm Studios dan Warner Bros. Games telah mengumumkan yang mereka akan melancarkan permainan baru yang merupakan reboot untuk siri permainan popular, Mortal Kombat. Permainan itu diberi judul Mortal Kombat 1.

Steam telah mendedahkan spesifikasi untuk memuat turun permainan ini di platform PC. Permainan ini sepertinya juga boleh dimainkan di PC yang kurang canggih. Spec minimum yang diperlukan adalah 8GB RAM dan kad grafik GTX 980/ Radeon RX 470/ Intel Arc A750.

Akan tetapi, ramai orang menyuarakan ruang storan adalah terlalu besar dan korang mungkin perlu membuang beberapa permainan lama dalam PC. Menurut Steam, Mortal Kombat 1 memerlukan ruang storan sebanyak 100GB. Ruang storan sebesar ini mungkin akan memberi kesan kepada pemain yang mempunyai permainan besar yang lain seperti Call of Duty: Modern Warfare 2.

Berikut adalah system requirements untuk rujukan korang:

Minimum:

OS: Windows 10 64-bit

Processor: Intel® Core™ i5-6600 | AMD Ryzen™ 3 3100 atau Ryzen™ 5 2600

Memory: 8 GB RAM

Grafik: Nvidia GeForce® GTX 980 atau AMD Radeon™ RX 470 atau Intel® Arc™ A750

DirectX: Version 12

Ruang Storan: 100 GB

Recommended:

OS: Windows 10/11 64-bit

Processor: Intel® Core™ i5-8400 | AMD Ryzen™ 5 3600X

Memory: 8 GB RAM

Grafik: Nvidia GeForce® GTX 1080 Ti atau AMD Radeon™ RX 5700 XT atau Intel® Arc™ A770

DirectX: Version 12

Ruang Storan : 100 GB

Reboot ini akan menyambung jalan cerita daripada Mortal Kombat 11. Mortal Kombat 1 akan menampilkan suatu mod penceritaan, online multiplayer yang mempunyai ciri rollback netcode dan mod offline. Beberapa watak yang tersedia adalah Liu Kang, Scorpion, Sub-Zero, Raiden, Johnny Cage, Kung Lao, Kitana, Mileena dan Shang Tsung.

Mortal Kombat 1 bakal dilancarkan pada 19 September ini di platform PlayStation 5, Xbox Series X/S, Nintendo Switch dan PC melalui Steam dan Epic Games Store.


Senarai Pasukan Dan Jadual Lengkap Mobile Legends: Southeast Asia Cup 2023

ARTIKEL INI AKAN DIKEMASKINI DARI MASA KE SEMASA

Pada bulan depan, Moonton bakal adakan pertandingan Mobile Legends: Southeast Asia Cup 2023 atau lebih dikenali sebagai MSC 2023. Pertandingan ini adalah untuk mencari pasukan yang terbaik dari rantau Asia Tenggara. Namun, untuk edisi tahun ini terdapat juga pasukan luar yang layak menyertai pertandingan kali ini.

Pertandingan ini bakal diadakan Phnom Penh, Kemboja dan akan bermula pada 10 Jun sehingga 18 Jun ini. Kesemua pasukan perlu melalui peringkat kumpulan dahulu sebelum layak ke pusingan playoff. Peringkat kumpulan akan bermula dari 10 Jun sehingga 13 Jun dan pusingan playoff akan bermula dari 15 Jun sehingga 18 Jun.

MSC 2023 akan disertai 12 pasukan dari pelbagai negara. Indonesia dan Filipina masing-masing akan mempunyai dua pasukan, manakala Malaysia, Singapura, Myanmar, Kemboja akan mempunyai satu wakil. Laos juga mempunyai satu pasukan selepas layak menerusi Kelayakan Mekong.

Selain itu, edisi tahun ini menyaksikan beberapa pasukan luar dari Asia Tenggara akan beraksi. Tiga pasukan dari wilayah Amerika Utara, Turki dan Timur Tengah & Afrika Utara akan menyertai MSC kali ini.

Berikut adalah senarai lengkap pasukan yang akan menyertai MSC 2023.

Indonesia

ONIC Esports

EVOS Legends

Filipina

ECHO

Blacklist International

Malaysia

TODAK

Singapura

RSG Slate SG

Kemboja

BURN x FLASH

Myanmar

Fenix Esports

Mekong (Laos)

Team Evo

Timur Tengah & Afrika Utara

Team Occupy

Turki

Fire Flux Impunity

Amerika Utara

Outplay

Untuk wakil Amerika Utara, BloodThirstyKings (BTK) pada awalnya layak atas tiket menjadi juara NACT Spring 2023 namun tidak dapat menyertai kerana tidak menemui kriteria yang memerlukan minimum tujuh orang ahli pasukan. Outplay akan menggantikan pasukan BTK sebagai naib juara NACT Spring 2023.

Peringkat Kumpulan akan bermula pada 10 Jun sehingga 13 Jun 2023. Playoff bermula 15 Jun sehingga 17 Jun 2023 dan Grand Final pada 18 June 2023. Korang yang ingin menyaksikan MSC 2023, korang boleh tonton pertandingan ini secara langsung di Youtube rasmi Mobile Legends: Bang Bang.


2 Permainan Dead By Daylight Kini Dalam Proses Pembangunan

Pembangun permainan Dead By Daylight, Behaviour Interactive mengesahkan dua permainan horror dari francais itu sedang dalam proses pembangunan.

Permainan pertama kini dalam pembangunan di bawah syarikat Supermassive Games yang dikenali dengan penghasilan permainan horror mereka sendiri seperti Until Dawn dan The Quarry. Satu kenyataan media melaporkan bahawa permainan ini akan membawa pemain untuk membuat 'pilihan antara hidup dan mati' sebagaimana permainan Supermassive yang lain.

Satu lagi judul permainan akan dibangunkan oleh Midwinter Entertainment. Permainan ini dijangka akan menjadi permainan co-op multiplayer dimana pemain akan bekerjasama dan bukan bertarung sesama mereka.

Selain permainan video, francais ini juga bakal dikembangkan ke industri perfileman. Filem adaptasi daripada Dead By Daylight akan dihasilkan oleh Atomic Monster dan Blumhouse. Producer filem ini iaitu James Wan masih sedang mencari pengarah dan screenwriter bagi filem ini.

Dead By Daylight bahkan akan muncul dalam bentuk komik. Isu pertama komik ini yang diterbitkan Titan Comic akan dilancarkan secara fizikal dan digital pada awal Jun ini.


Imsoniac Dedahkan Spider-Man 2 Adalah Permainan Single Player

Pembuat permainan Marvel's Spider-Man 2, Imsomniac Games telah mengesahkan bahawa permainan yang bakal tiba adalah single-player dan bukannya co-op seperti yang diperkatakan salah seorang pelakon suara.

Penjelasan mengenai perkara ini hadir selepas seorang peminat bertanyakan di Twitter jika permainan itu akan ada co-op. Imsomniac merespon “Tidak! Ianya akan menjadi pengembaraan single-player yang epik!”

Pertanyaan peminat ini mungkin berkaitan dengan penjelasan pelakon suara bagi karakter Miles Morales, Nadji Jeter yang mengatakan permainan ini mungkin akan menampilkan permainan co-op. Sebahagian peminat berteori akan ada misi yang menggunakan co-op seperti yang didedahkan Jeter.

Sejak didedahkan pada PlayStation Showcase 2021, Imsomniac tidak membuka mulut dan tidak memberi sebarang berita mengenai permainan ini. PlayStation Showcase yang bakal diadakan 24 Mei diharapkan untuk memberi lebih banyak maklumat seperti identiti Venom yang peminat andaikan Harry Osborn yang akan menggunakan symbiote itu.

Marvel's Spider-Man 2 dikatakan bakal dilancarkan pada musim luruh ini dan tersedia secara eksklusif di platform PlayStation 5. Pelakon suara karakter Venom, Tony Todd mendedahkan permainan ini bakal dikeluarkan sekitar bulan September ini.


Miles Morales Bakal Hadir Dalam Fortnite

Epic Games telah mengesahkan skin Miles Morales dan Spider-Man 2099 bakal tiba dalam permainan Fortnite pada 23 Mei ini sebagai sambutan untuk filem akan datang iaitu Spider-Man: Across the Spider-Verse.

<oembed url="https://www.youtube.com/watch?v=e1GEUGaBC0g" width="200" height="113" host="youtube"></oembed>

Pemain Fortnite dan penggemar Spider-Man boleh menonton video pendek yang dihasilkan Epic Games, memaparkan Miles berayun di sekitar bangunan dan kemunculan Spider-Man 2099 di sebalik kaca bangunan yang pecah.

Skin bagi dua watak ini akan membuat kemunculan di Fortnite pada update minggu ini. Skin ini akan tersedia untuk pembelian dalam stor permainan dan pemain berpeluang untuk membeli dan mencuba menggunakan skin ini sebelum tibanya filem yang dinantikan tahun ini di pawagam.

Filem itu akan menampilkan karakter baru seperti Spider-Man 2099 atau nama sebenarnya, Miguel O' Hara. Trailer filem animasi ini menunjukkan Miguel berperwatakan seperti seorang antagonis.

Spider-Man: Across the Spider-Verse bakal ditayangkan di pawagam Malaysia pada 1 Jun ini.


BTK Terlepas Slot Ke MSC 2023 Selepas Gagal Penuhi Kriteria

Pasukan Mobile Legend dari wilayah Amerika Utara, BloodThirstyKings (BTK) telah kehilangan tiket untuk beraksi di MSC 2023 selepas gagal menepati kriteria pertandingan. Moonton mengumumkan yang naib juara NACT Spring 2023, pasukan Outplay akan menggantikan BTK bagi pertandingan MSC 2023 nanti.

Walaupun memenangi NACT Spring 2023 dan menempah slot ke MSC 2023, pasukan itu gagal menepati kriteria selepas menghadapi beberapa isu seperti passport dan kebenaran penjaga.

Mobile Legends Esport dalam satu post Facebook menyatakan, "salah seorang pemain BTK tidak mempunyai passport yang sah, dan seorang lagi pemain tidak mendapat kebenaran daripada penjaga menyebabkan mereka tidak dapat menepati kriteria.

Menurut peraturan pertandingan MSC 2023, setiap pasukan mestilah mempunyai jumlah minimum 7 ahli pasukan termasuk seorang jurulatih, lima orang pemain starter dan seorang pemain gantian.

Sebahagian peminat BTK juga kecewa kerana tidak menggunakan pemain yang sama.Terdapat juga peraturan yang mengatakan barisan pemain bagi pertandingan MSC 2023 adalah perlu sama dengan barisan pemain yang berhempas pulas untuk layak ke MSC.

Pertandingan MSC 2023 akan diadakan di Phnom Penh bermula 10 Jun ini. Pertandingan ini bukan sahaja memperlihatkan pasukan dari Asia Tenggara bahkan dari Turki, Amerika Utara, Timur Tengah dan Afrika Utara.


Mobile Legends: Ini Yang Korang Perlu Tahu Tentang Update Patch 1.7.74

Untuk update 1.7.74 akan datang, developer bagi Mobile Legends kini sedang giat melakukan beberapa perubahan antaranya perlarasan hero, perubahan equipment dan medan perang.

Antara hero yang terlibat dalam perubahan pada update akan datang adalah Novaria dan Valentina yang akan di seimbangkan sedikit keupayaan mereka manakala Minotaur, Bane, Faramis, Arlott, dan Harley akan di nerf.

Novaria

Developer akan mengoptimumkan skill set bagi Novaria. Sementara itu, 'explosion damage' bagi Astral Sphere akan meningkat berdasarkan jarak perjalanan.

Passive (↑)

Effect baru: Keupayaan Astral Spheres bagi Novaria akan terus memperlahankan musuh berdekatan dengan sebanyak 30%. Apabila meletup, Magic Damage akan memberikan effect bersamaan 240-500 + 48%  Total Magic Power + 4%-6% daripada maksimum HP.

Skill 1 (~)

Effect yang diubahsuai: Penggunaan Astral Sphere di kawasan sasaran akan memberikan kerosakan berterusan selama 3 saat, selepas ia meletup, memberikan Magic Damage bersamaan dengan 240-500 + 48%.

Total Magic Power + 496-6% daripada maksimum HP yang disasarkan dan meningkatkan Passive kepada 250% daripada ‘base effect’(30% kepada 75%).

Skill 2 (↓)

Damage: 300-550 +  60% Total Magic Power + 5%-7.5% HP Maksimum sasaran >> 240-500 + 48% Total Magic Power + 4%-6% HP maksimum sasaran (sama sepertti Passive).

Explosion damage bagi Astral Sphere akan meningkat berdasarkan jarak perjalanan: 200% >> 250%

Ultimate (~)

Kos Mana: 150-300 >> 350-750

Effect baru: Skill 2 tidak lagi memerlukan Mana ketika mengeluarkan Ultimate-nya.

Valentina

Ultimate bagi Valentina terlalu kuat menentang beberapa hero tetapi agak lemah dengan beberapa hero. Developer akan balance sedikit hero ini.

Cooldown berdasarkan ultimate yang dicuri tetapi tidak boleh bawah 10s.

Minotaur

Developer melakukan beberapa perubahan bagi Minotaur kerana menjadi terlalu kuat selepas mechanism Rage dibuang.

Passive (↓)

Pengurangan Hybrid Defense dalam mengawal musuh: 5 + 1 Hero Level >> 5 + 0.5 Hero Level

Peningkatan Hybrid Defense dalam menyembuhkan rakan pasukan: 5 + 1 Hero Level >> 5 + 0.5 Hero Level

Skill 1 (↓)

Cooldown: 8-5.5s >> 12-9.5s

Skill 2 (↑)

Cooldown: 12-9.5s >> 10-7.5s

Bane

Passive (↓)

‘Enhanced Basic Attacks’ bagi hero ini tidak lagi memperlahankan musuh.

Skill 1 (↓)

Cooldown: 6-4s >> 8-6s

Pengurangan Cooldown untuk setiap 100 ‘Physical Attack’ : 5% >> 8%

Faramis

Ultimate bagi Faramis adalah terlalu kuat, jadi developer mengurangkan ketahanannya dan potensi kerosakan dalam pertarungan berpasukan.

Skill 1 (↓)

Peningkatan Hybrid Defense: 50-100 >> 25-50

Skill 2 (~)

Base Damage: 330-480 >> 350-500

Split Damage: 200-300 >> 175-250

Arlott

Skill 2 (↓)

Pemulihan HP : 7%-12% >>5%-10%

Harley

Skill 2 (↓)

Cooldown: 10-8s >> 12-9s

Selain pelarasan beberapa hero, terdapat juga beberapa perubahan terhadap equipment.

Cursed Helmet dan Molten Essence (↓)

Sesetengah hero clear Jungle terlalu pantas pada awal dan pertengahan permainan jadi developer akan mengubahnya.

Unique Passive - Burning Soul (↓)

Peningkatan 'damage' untuk Minions dan Creeps 210%-350% >> 140%-350%

Antara perubahan lain:

Mengubah Ulitimate bagi Diggie dengan memberikan perisai kepada rakan sepasukan yang bergerak berdekatan Ultimate-nya.

Mengubah penunjuk untuk serangan ketiga daripada Skill 2 Freya supaya berbeza dengan dua serangan sebelumnya.

Roaming Enchantment kini boleh dibatalkan secara percuma dalam 30 saat pertama permainan. Ia boleh digunakan apabila rakan sepasukan lain telah membeli Roaming Footwear.

Dalam pada itu, developer juga akan menambah fungsi dan acara baru dalam permainan supaya pemain faham akan ‘Battle Setups’ dan 'Revamped Emblems'.

Mengubah sebahagian besar huraian untuk Core Talents.

Mengubah cara pemain melakukan pertukaran ketika Battle Setup.

Mengubah 'interface' ketika mengedit emblem ketika dalam suatu perlawanan.

Mengubah aliran ketika tutorial yang ‘pop-up’.


PUBG Mobile Sambut Ramadan Dengan Kempen Golden Moon: The Tides

Salah satu permainan mudah alih paling popular di dunia, PUBG Mobile akan menyambut ketibaan bulan Ramadan dengan memperkenalkan kempen Golden Moon: The Tides. The Tides akan mengisahkan sebuah keluarga yang mulanya berpecah-belah akan bersatu kembali menentang musuh yang mereka tidak jangka.

<oembed url="https://twitter.com/PUBGMOBILE/status/1638662109268688896" host="twitter">

Drop into #PUBGMOBILE for 🌕 Golden Moon: The Tides! 🌊

Snatch the Resplendent Prince & Crescent Princess Sets, discover Golden Moon Crates & more!

📲 https://t.co/bouW9yNqGX #goldenmoon2023 #PUBGMOBILEC4S11 pic.twitter.com/0myyJ8sx6y
— PUBG MOBILE (@PUBGMOBILE) March 22, 2023
</oembed>

Kempen The Tides ini juga bukan sahaja akan menyampaikan jalan cerita yang menarik, tetapi The Tides juga memperlihatkan banyak kandungan baru seperti Golden Moon Crate, Moondrop Eterna Event, dan juga Golden Moon Bazaar yang telah bermula 6 April lalu.

Pemain kini boleh menonton perlancaran rasmi Golden Moon Bazaar di lobi PUBG Mobile. Di dalam Golden Moon Bazaar ini juga mengandungi pelbagai events seperti Golden Moon Treasure, Golden Moon Showdown, Golden Moon Blessing, Popularity Ranking, dan Eid al-Fitr Feast. Pemain juga boleh mendapat beberapa hadiah eksklusif seperti set Tide Soldier tetapi mereka harus cepat kerana Golden Moon Bazaar akan tamat selepas 30 April ini.

<oembed url="https://www.youtube.com/watch?v=_-7gw-NtOpY" width="200" height="113" host="youtube"></oembed>

Crate baru Golden Moon akan mengandungi set Crescent Princess, set Resplendent Prince set, serta set Golden Prince / Dancing Princess / Golden Trigger, yang boleh diakses sehingga 14 April ini.

Manakala dalam event Moondrop Eterna yang tersedia sehingga 26 April ini, pemain boleh mendapatkan senjata baru, ‘M249 Upgradeable Rifle’ dan set Ultimate Moondrop Eterna.

PUBG Mobile adalah permainan battle royale yang dibuat oleh LightSpeed & Quantum Studio dan diterbitkan Tencent Games. Permainan ini boleh didapati di platform Android dan iOS.


Gundam Breaker Mobile Umum Penutupan Rasmi Mulai 5 Jun Ini

Permainan video Gundam Breaker Mobile mengumumkan secara rasmi penutupan permainan tersebut bermula 5 Jun ini. Sebab utama penutupan permainan ini tidak diketahui.

<oembed url="https://twitter.com/GundamBattleGW/status/1643530522700967936" host="twitter">

[Important] End of Service Announcement
We regret to announce that the service for GUNDAM BREAKER MOBILE will be ending on June 4th, 2023 (PDT).
For more information, please refer to the official website or in-game news.https://t.co/6nTkgurvNf#GBMobile
— GUNDAM BREAKER MOBILE (@GundamBattleGW) April 5, 2023
</oembed>

Walaupun pemain boleh bermain sehingga tarikh penutupan, pembelian Haro Chips akan dihentikan. Ini bermakna jika pemain masih mempunyai Haro Chips, mereka perlu menghabiskannya sebelum tarikh penutupan.

Gundam Breaker Mobile atau juga dikenali Gundam Battle Gunpla Warfare mula dikeluarkan pada 30 Julai 2019. Permainan mudah alih ini diadaptasi daripada siri konsol Gundam Battle yang juga berdasarkan dari manga sains fiksyen dengan tajuk yang sama.

<oembed url="https://youtu.be/PiakXuC4tks"></oembed>

Mengenai permainan ini, permainan ini mencabar pemain memenangi 'Gunpla Battle', di mana pemain akan robot Gundam mereka sendiri (juga disebut Gunpla) dan bertempur dengan pemain Gunpla yang lain.

Permainan ini dibuat oleh Bandai Namco dikeluarkan di platform Android dan iOS. Bagi mereka yang ingin bermain permainan ini, mereka boleh memuat turun di Google Play Store dan Apps Store.


Tampilkan Kamera 200MP Yang Pertama, Siri Redmi Note 12 Mula Dilancarkan Di Malaysia

Xiaomi secara rasmi melancarkan siri baru Redmi Note 12 di Malaysia yang terdiri daripada tiga model iaitu Redmi Note 12, Redmi Note 12 5G dan Redmi Note 12 Pro+ 5G. Ketiga-tiga model telefon ini akan ada di pasaran Malaysia bermula 14 April ini.

Ciri utama yang menarik minat peminat fotografi adalah pada model Redmi Note 12 Pro+ 5G yang menggunakan kamera belakang 200MP. Ini adalah kali pertama telefon pintar menggunakan kamera belakang 200MP!

Antara spesifikasi lain bagi model ini ialah ia dilengkapi skrin AMOLED, dikuasakan cip pemprosesan MediaTek Dimensity 1080 serta mengokong pengecasan pantas sehingga 120W dengan kapasiti bateri sebesar 5000mAh.

Seterusnya, siri ini juga menampilkan model Redmi Note 12 dengan harga mampu milik. Model ini dilengkapi tiga kamera belakang, 50MP kamera utama serta dipasang skrin AMOLED serta dikuasakan cip pemprosesan Snapdragon 685. Kapasiti bateri adalah sebesar 5000mAh dengan pengecasan pantas 33W.

Untuk mengetahui harga ketiga-ketiga model ini:

Redmi Note 12 Pro+ 5G (8GB+256GB): RM1,599

Redmi Note 12 5G (8GB+256GB): RM1,099

Redmi Note 12 (8GB+128GB): RM799

Bagi korang yang ingin melakukan pre-order, korang boleh pre-order mulai sekarang sehingga 13 April sebelum dijual secara rasmi pada 14 April ini.


Tarikh Filem Live-Action Minecraft Sudah Diketahui

Peminat permainan Minecaft sudah pasti tidak sabar menanti kehadiran filem live-action yang sedang dalam pembikinan sejak tahun 2014. Berita ini memberikan kegembiran kepada peminat Minecraft kerana kali terakhir kita diketahui berkaitan filem ini adalah pada 2019 di mana ketika itu berita tentang Jason Momoa akan membintangi filem ini.

Berita tentang pembatalan filem adaptasi ini juga pernah menjadi khabar angin selepas melalui pelbagai konflik seperti perubahan pengarah dan penulis skrip. Akhirnya selepas masalah ini, Warner Bros Studios telah mengeluarkan tarikh rasmi tanyangan filem ini iaitu pada 4 April 2025.

<oembed url="https://twitter.com/DiscussingFilm/status/1643712406328098817" host="twitter">

The live-action ‘MINECRAFT’ movie, starring Jason Momoa, will release on April 4, 2025 in theaters.

See what other movies just got release dates: https://t.co/a8JRoNqOAj pic.twitter.com/jytNn4JLTJ
— DiscussingFilm (@DiscussingFilm) April 5, 2023
</oembed>

Walaupun filem ini telah mengambil masa beberapa tahun pembikinan, kita hanya mengetahui maklumat yang sedikit mengenai filem ini. Apa yang kita ketahui sekarang adalah ianya berkisar pengembaraan seorang budak perempuan dan rakannya.

Filem ini akan dibintangi Jason Momoa yang pernah memegang watak Aquaman dalam francais DCEU. Filem ini juga diarahkan Jared Hass dan tiga orang penulis skrip, Chris Bowman, Hubbel Palmer dan Markus Persson.

Bagi korang yang belum familiar dengan permainan Minecraft, Minecraft adalah permainan sandbox di mana pemain boleh mencipta alat dan membina struktur bangunan.


Sudah Tidak Bersama Dengan EA, FIFA Lancarkan Permainan Baru AI League

FIFA telah melancarkan permainan baru bagi pengguna mudah alih yang dinamakan ‘AI League’. Bagi mereka yang tidak tahu, penerbit permainan popular EA tidak lagi bersama dengan badan bola sepak dan EA akan membuat permainan mereka yang berjudul 'EA Sports FC'.

<oembed url="https://www.youtube.com/watch?v=vERLVdtFWzk" width="200" height="113" host="youtube"></oembed>

Dalam permainan AI League ini, pemain boleh bertindak sebagai jurulatih, merancang taktikal, melatih pemain dan memberi arahan ketika perlawanan menjadi sengit. Pemain akan bermain menggunakan character  yang mempunyai pelbagai ability dalam perlawanan 4 lawan 4. Character ini juga akan dikawal AI.

Selain itu, pemain juga diberi pilihan untuk pilih cosmetic yang mereka suka serta memilih pelbagai stadium. Bersempena dengan Piala Dunia 2022 di Qatar lalu, korang juga boleh memilih salah satu daripada 32 negara yang bertanding.

Untuk yang dapat mengakses early access permainan ini, pemain akan dapat bermain pelbagai event yang memberi banyak hadiah seperti cosmetic dan item. Versi early access ini sudah tersedia di dalam Google Play Store dengan saiz muat turun sebanyak 107MB.

Permainan ini dibuat dan diterbitkan oleh syarikat dari New Zealand, Altered State Machine untuk platform Android. Tarikh versi penuh bagi permainan ini masih belum diketahui.


Saiz File Star Wars Jedi: Survivor Bertambah Besar Untuk Versi PC

Electronic Arts (EA) mengesahkan saiz permainan Star Wars Jedi: Survivor bagi versi PC adalah lebih besar seperti yang dicadangkan.

Menurut sebuah akaun Twitter, Daily Star Wars Game mengatakan saiz permainan ini bertambah kepada 155GB daripada 130GB. Saiz itu lebih besar berbanding game terdahulu, Star Wars: Fallen Order yang mempunyai saiz sebanyak 44GB sahaja.

<oembed url="https://twitter.com/DaiIySWGames/status/1643675115752927236" host="twitter">

Star Wars Jedi: Survivor's install size has increased from 130GB to 155GB. pic.twitter.com/d0VBLgf1n1
— Daily Star Wars Games (@DaiIySWGames) April 5, 2023
</oembed>

Melalui preview oleh Respawn, pemain dapat mengembara lebih banyak planet dan mengubah penampilan Cal Kestis dengan banyak pakaian dan hairstyle. Dengan pertambahan yang besar, pemain perlu mengosongkan sedikit saiz disk space jika ingin bermain game ini.

Permainan ini adalah permainan action-adventure dan dibangunkan Respawn Entertainment serta diterbitkan oleh Electronic Arts. Permainan ini mengisahkan perjuangan Cal Kestis sebagai salah satu Jedi yang masih hidup dalam galaksi.

Star Wars Jedi: Survivor akan dilancarkan pada 28 April ini di platform PC, PlayStation 5, dan Xbox Series X/S.


Dapatkan Memories Of Banoi Jika Pre-Order Dead Island 2 Sekarang

Selepas beberapa tahun sejak diumumkan tahun 2014 lalu, Dead Island 2 akhirnya akan tiba menemui peminat siri permainan dengan kehadiran beberapa kandungan daripada fasa pre-order sehingga fasa selepas perlancaran.

Jika korang melakukan pre-order sama ada fizikal atau digital, korang akan dapat satu pek Memories of Banoi yang di dalamnya terdapat Banoi War Club, Memories of Banoi Baseball Bat dan Personal Space Skill Card. Bagi yang sign-up untuk newsletter, mereka akan dapat senjata Trickster's Smile Knife.

Melalui pre-order digital, akan ada tiga edisi iaitu Standard Edition, Deluxe Edition dan Gold Edition. Sementara itu, tiga edisi juga terkandung untuk pre-order secara fizikal iaitu One Day Edition, Pulp Edition dan Hell-A Edition.

Korang juga akan dapat Expansion Pass untuk DLC selepas perlancaran. Maklumat mengenai kandungan ini masih belum diketahui secara lanjut tetapi apa yang kita tahu akan ada dua chapter untuk main story.

Dead Island 2 adalah permainan action role-playing yang dibuat oleh Dumbuster Studios dan diterbitkan oleh Deep Silver. Permainan ini akan dilancarkan pada 21 April ini dan akan tersedia di platform PC, PlayStation 4, PlayStation 5, Xbox One dan Xbox Series X/S.


Marvel Future Fight Sambut Ulang Tahun ke-8 Dengan Pelbagai Event dan Hadiah

Marvel Future Fight akan mengadakan beberapa in-game event dan memberi beberapa hadiah istimewa bersempena dengan ulang tahun ke-8 permainan mudah alih itu.

Marvel Future Fight akan mengadakan dua event iaitu 8th Year Countdown Event yang akan bermula dari 4 April sehingga 25 April dan 8th Year Event yang akan tersedia pada 26 April.

Pemain boleh membuat pre-register di laman web rasmi mereka bermula hari ini sehingga 25 April Ini. Antara hadiah yang akan pemain perolehi jika mereka sertai pre-register adalah 800 Crystal, Selector: Tier 2 Characters dan 5 juta Gold.

Uniform baru turut hadir bersempena dengan update April Fool untuk watak Thanos (Wise Harvester) dan Squirrel Girl (Nutty Titan).

Marvel Future Fight merupakan permainan action role-playing yang telah dibuat dan diterbitkan oleh Netmarble Games. Permainan ini mengisahkan sekumpulan superhero Marvel yang perlu bertempur dengan Thanos yang ingin menghancurkan masa depan bumi.

Permainan ini dikeluarkan tahun 2015 lalu di platform iOS dan Android.


Final Fantasy Pixel Remaster Akan Dilancarkan April Ini

Square Enix telah mengumumkan tarikh keluaran siri Final Fantasy Pixel Remasters bagi platform PlayStation 4 dan Nintendo Switch dengan perubahan grafik dan audio.

Koleksi remaster ini akan mengumpulkan kesemua enam permainan Final Fantasy yang pertama dan akan dikeluarkan pada 19 April Ini.

<oembed url="https://www.youtube.com/watch?v=NC6bH50jCik" width="200" height="113" host="youtube"></oembed>

Koleksi ini akan hadir dengan beberapa perubahan seperti grafik 2D yang dikemas kini, soundtrack yang telah disusun semula oleh komposer Nobuo Uematsu serta gameplay UI yang telah dipertingkatkan sesuai dengan masa kini. Untuk pilihan fonts, korang boleh pilih bentuk moden atau pixelated.

Final Fantasy Pixel Remaster mengumpulkan 6 permainan role-playing dan dibangunkan serta diterbitkan oleh Square Enix. Untuk pengetahuan korang, Final Fantasy Pixel Remaster dikeluarkan bersempena dengan ulang tahun Final Fantasy yang ke-35.

Final Fantasy Pixel Remaster akan dikeluarkan pada 19 April di platform PS4 dan Nintendo Switch.


iQOO Lancarkan Siri Z7, Pengecasan Pantas Sehingga 120W

iQOO telah melancarkan siri baru Z7 dan akan tiba di Malaysia pada 10 April ini. Siri Z7 terdiri daripada dua model iaitu iQOO Z7 dan iQOO Z7x. Menariknya, ciri utama untuk model Z7 adalah teknologi pengecasan pantas iaitu sehingga 120W.

Mengenai spesifikasi Z7 dan Z7x, kedua-dua model ini mempunyai persamaan dengan dilengkapi dengan paparan skrin LCD berukuran 6.64 inci dan disokong dengan sistem operasi Origin 3 berasaskan Android 13. Model Z7 dipasang cip pemprosesan Qualcomm Snapdragon 782G dan sokongan storan 12GB/256GB.  Manakala Z7x dipasang cip pemprosesan Qualcomm Snapdragon 695 serta sokongan storan 8GB/256GB.

Bercakap tentang kamera, Z7 menggunakan dua kamera di belakang dengan 64MP kamera utama, 2MP depth sensor manakala kamera hadapan hadir dengan 16MP yang diletakkan pada paparan berlubang. Untuk perbandingan Z7x turut hadir dengan dua kamera, 50MP kamera utama dan 2MP depth sensor serta kamera depan 8MP.

Kapasiti bateri bagi Z7 adalah sebesar 5000 mAh dengan pengecasan selama 5 minit sudah cukup untuk streaming video selama 5 jam. Manakala Z7x adalah sebesar 6000mAh tetapi pengecasan pantas sehingga 80w.

Harga rasmi bagi kedua-dua model ini masih belum diketahui.


Sambut Ulang Tahun ke-6, Heroes Evolved Tonjolkan Banyak Kandungan Baru

Heroes Evolved akan menyambut ulang tahun ke-6 dengan memasukkan hero baru, dual-skin dan pelbagai kandungan baru pada bulan April ini.

Sebagai sambutan ulang tahun mereka, Heroes akan mengadakan pelbagai events dan akan memberikan banyak hadiah kepada pemain. Pemain akan menerima hadiah penghargaan sehingga beribu-ribu Tokens!

Dengan menyertai acara 6th Anniversary Cheers, pemain boleh mendapatkan skin edisi khas bagi hero Minos iaitu Auto Mechanic. Bagi pemain yang menyertai event ‘6th Anniversary Super League’s Guessing’ dan bermain mod Ranked Matches, mereka akan dapat skin eksklusif bagi hero Dr. Madd iaitu Poison Destroyer secara percuma.

Dual skin juga diperkenalkan untuk kali pertama iaitu Departed Light untuk hero kembar Asura dan Freya berserta kemunculan hero baru, Khaos.

<oembed url="https://www.youtube.com/watch?v=YfcG-KKXXPY" width="200" height="113" host="youtube"></oembed>

Heroes Evolved adalah permainan MOBA yang dibuat oleh Net Dragon dan diterbitkan oleh R2 Games. Pemain dapat menggunakan pelbagai senjata untuk menumpaskan musuh dalam pertarungan 5v5.

Permainan ini telah dikeluarkan pada Januari 2017 dan tersedia di platform PC dan Android.


Kembalinya Pengembaraan Multiverse Dalam Spider-Man: Across the Spider Verse

Sony Picture Entertainment telah mengeluarkan trailer baru bagi filem Spider-Man: Across the Spider Verse. Filem animasi ini adalah sekuel kepada filem yang pernah dikeluarkan pada tahun 2018 iaitu Spider-Man: Into the Spider Verse.

<oembed url="https://www.youtube.com/watch?v=WKLD9QEx9ks" width="200" height="113" host="youtube"></oembed>

Mengisahkan seorang pelajar sekolah yang juga berbakat melukis grafiti, Miles Morales kembali bertemu Gwen Stacy dan mengembara ke universe lain. Dalam universe ini, Miles dan Gwen bertemu dengan Spider-People, sekelompok orang yang mempunyai kuasa labah-labah yang diketuai oleh Miguel O'Hara.

Apa yang menarik dalam trailer ini, Miguel O' Hara ada menyebut nama Doctor Strange dan seorang nerd dari Earth-19999 yang merujuk kepada filem MCU, Spider-Man: No Way Home. Sony juga tidak melepaskan peluang untuk menghasilkan meme di mana Spider-Man menunjukkan jari sesama mereka.

Filem ini akan dibintangi oleh Hailee Steinfield, Shameik Moore dan Oscar Isaac serta diarahkan oleh Joaquim Dos Santos, Kemp Powers dan Justin K. Thompson.

Filem ini akan menemui peminat pada Jun tahun ini.


Eksploitasi Peraturan, Activision Blizzard Disaman Kerajaan US

Kerajaan US telah menfailkan saman terhadap Activision Blizzard kerana memperkenalkan peraturan yang menyebab pemain eSport yang bermain dalam liga Overwatch dan Call of Duty menerima gaji yang sedikit.

Peraturan itu adalah salary cap atau dikenali sebagai ‘Competitive Balance Tax’ dibuat untuk mengelak pasukan daripada terlebih membayar gaji pemain. Wakil dari badan guaman kerajaan US, Jonathan Kanter mengatakan peraturan itu menafikan hak pemain professional eSport untuk mendapat gaji yang lebih seperti pekerjaan lain.

Activision Blizzard menjelaskan peraturan itu tidak menjejaskan pendapatan pemain. Mereka juga mengatakan peraturan tersebut tidak pernah dikenakan kepada mana-mana pihak dan telah dibuang pada tahun 2021

Reuters melaporkan bahawa kedua-dua telah mencapai persetujuan atau settlement supaya Activision Blizzard tidak meletakkan cap atau limit dalam gaji pemain pada masa akan datang.

Pada tahun 2020, syarikat ini juga pernah dituduh melakukan harrasment dan diskriminasi membuatkan ramai pekerja berhenti kerja serta disaman oleh Jabatan Pekerjaan dan Perumahan California. Syarikat ini juga pernah diboikot peminat kerana menafikan hak kenaikan gaji pekerja di Raven Software.


Blue Beetle Pamer Kehebatan Kuasanya Dalam Trailer Terbaru

Akhirnya trailer untuk filem baru Blue Beetle sudah pun keluar. Blue Beetle mengisahkan seorang pelajar kolej, Jamie Reyes yang mendapat kuasa dari suatu artifak alien.

<oembed url="https://www.youtube.com/watch?v=6GeZdZ4LR5c" width="200" height="113" host="youtube"></oembed>

Dalam trailer tersebut, Penny lakonan Bruna Marquezine memberi suatu bungkusan yang dalamnya ada sebuah artifak alien kepada Jamie dan memesan kepadanya untuk tidak membuka bungkusan tersebut. Namun, Jamie tetap membuka bungkusan tersebut dan artifak alien atau Scarab itu mula melekat di badan Jamie membuatkan dia memakai suit armor yang mempunyai kebolehan terbang dan menukar objek mengikut kehendaknya.

Xolo Maridueña yang pernah berlakon dalam siri Cobra Kai, akan membintangi filem ini sebagai Jamie Reyes. Turut membintangi filem ini adalah Harvey Guillan, George Lopez dan Susan Sarandon. Filem ini akan diarahkan oleh Angel Manuel Soto dan penulis skrip adalah Gareth Dunnet-Alcocer.

Filem superhero ini akan menjadi filem DC yang pertama mengetengahkan seorang watak Latin. Xolo juga mengatakan keluarga Jamie Reyes memainkan peranan penting dalam filem ini.

Blue Beetle pada asalnya dirancang untuk tayangan istimewa HBO Max, namun diubah kepada tayangan teater pada lewat tahun 2021. Filem ini akan dikeluarkan Ogos tahun ini.


Adakah MCU Akan Jadikan Loki Pemimpin Baru Avengers?

Selepas ketiadaan Iron Man dan Captain America, peminat Marvel amat menantikan ketibaan baru pemimpin baru bagi Avengers. Antara nama yang bakal pemimpin seterusnya adalah Doctor Strange, Captain Marvel dan Loki.

Disebalik ketibaan ramai watak baru seperti Captain Marvel, Spiderman dan America Chavez, Loki lakonan Tom Hiddleston masih menjadi kunci kepada MCU dalam era multiverse. Dalam siri Loki, Loki mempunyai redemption arc yang mungkin akan menyatukan Avengers satu hari nanti.

Dalam satu siri komik Avengers Forever #13, satu variant Loki yang bernama Avenger Prime memberitahu Tony Stark bahawa satu perkara sentiasa tetap iaitu hanya Loki yang mampu menyatukan Avengers. Seperti dalam MCU, Loki yang menjadi antagonis dalam filem Avengers (2012) membuatkan semua adiwira berkumpul menjadi Avengers.

Seperti apa yang berlaku dalam komik tersebut, MCU tampak seperti mahu perkara itu berlaku dalam phase 4 dan phase 5 ini. Loki juga amat penting dalam MCU kerana hanya dia sahaja yang tahu ancaman yang dibawa oleh Kang dan variantnya. Bahkan bukan itu sahaja, siri Loki juga mempunyai musim kedua menunjukkan MCU mempunyai perancangan untuk watak Loki dan kepentingannya dalam plot dua filem akan datang, The Kang Dynasty dan Secret Wars.

Loki akan kembali dalam MCU untuk siri Loki musim kedua yang dijadualkan keluar tahun ini.


Overwatch 2 Perkenalkan Hero Baru, Lifeweaver

Overwatch 2 telah mengumumkan secara rasmi ketibaan hero baru iaitu Lifeweaver. Lifeweaver merupakan watak ke-37 dan watak jenis support yang ke-9.

Kuasa watak ini adalah dia dapat menggunakan teknologi 'biolight' untuk menyembuhkan rakan pasukan dan membina sebuah platform yang boleh mengangkat pemain ke tempat yang lebih tinggi. Watak ini dikatakan berasal dari Thailand.

Musim ke-4 untuk Overwatch 2 dijadualkan keluar pada 11 April ini. Lifeweaver dijangka tiba sebagai battle pass yang seterusnya dan tidak tersedia terus dalam mod kompetitif.

<oembed url="https://www.youtube.com/watch?v=ivDAI-FXMH4" width="200" height="113" host="youtube"></oembed>

Overwatch 2 adalah permainan first-person shooter yang dibuat dan diterbitkan oleh Blizzard Entertainment. Berbanding dengan permainan terdahulu, Overwatch yang pernah dikeluarkan pada tahun 2016, jumlah pemain telah dikurangkan kepada lima daripada enam orang untuk mempercepatkan permainan.

Permainan ini kini tersedia di platform PC, Nintendo Switch, PlayStation 4, PlayStation 5, Xbox One, dan Xbox Series X.


Soft Launch Untuk Harry Potter: Magic Awakened Telah Diumumkan

Soft launch untuk permainan Harry Potter: Magic Awakened telah dilancarkan untuk menguji permainan sebelum dikeluarkan untuk peringkat global. Menerusi soft launch ini, permainan ini hanya tersedia di beberapa negara:

Austria

Denmark

Finland

Israel

Luxembourg

Norway

Poland

South Africa

Sweden

Switzerland

<oembed url="https://www.youtube.com/watch?v=RO13aqd2mDo" width="200" height="113" host="youtube"></oembed>

Dalam pada itu, bagi mereka yang sudah bermain soft launch ini, mereka perlu untuk link akaun mereka dengan Warner Bros. Games Account. Untuk rantau Asia, akan ada closed beta yang dijadualkan tahun ini juga.

Antara feature pemain boleh jangkakan dalam permainan ini adalah pertempuran dengan pemain lain, menentang makhluk, membancuh ramuan magik dan bermain Quidditch.

Permainan bergenre MMO dan RPG ini dibangunkan oleh NetEase dan diterbitkan Warner Bros dan Portkey Games. Tentang plot permainan ini, pemain perlu merungkai misteri kehilangan seorang pelajar yang bernama Ivy Warrington.

Permainan ini akan tersedia di Android dan iOS. Tarikh perlancaran akan diketahui kelak.


Tiga Permainan Xbox Game Pass Yang Tiba April Ini

Subscriber Xbox Pass pastinya gembira dengan ketibaan bulan April kerana terdapat beberapa permainan menarik yang akan dikeluarkan bulan ini antaranya Minecraft Legend, Ghostwire: Tokyo dan Everspace 2.

Minecraft Legends

Minecraft Legends ini adalah permainan action strategy yang dibuat oleh dua syarikat iaitu Mojang Studios dan Blackbird Interactive dan diterbitkan oleh Xbox Game Studios. Permainan ini membawa pemain bertempur dengan piglin yang hampir memusnahkan dunia Overworld.

<oembed url="https://www.youtube.com/watch?v=lw6f-tJKoao" width="200" height="113" host="youtube"></oembed>

Permainan ini akan dikeluarkan pada 18 April di platform PC, PlayStation 4, PlayStation 5, Xbox One, Xbox Series X/S, dan Nintendo Switch.

Ghostwire Tokyo

Ghostwire: Tokyo telah dikeluarkan pada tahun lepas iaitu 25 Mac 2022 dan bakal dikeluarkan di platform Xbox Series X/S pada 12 April tahun ini. Permainan ini adalah action-adventure dan dibuat oleh Tango Gameworks serta diterbitkan Betheda Softworks. Permainan ini mengisahkan misi Akito yang perlu menyelamatkan adiknya yang diculik oleh satu spirit yang bernama Hannya di bandar Tokyo yang dipenuhi hantu!

<oembed url="https://www.youtube.com/watch?v=ZM1i5BRwqtg" width="200" height="113" host="youtube"></oembed>

Permainan ini sudah tersedia di PC dan Playstation 5 dan bakal tersedia di Xbox Series X/S mulai 12 April ini.

Everspace 2

Everspace 2 merupakan sekuel kepada game Everspace yang pernah dikeluarkan pada 2017. Permainan ini dibuat dan diterbitkan Rockfish Games. Permainan bergenre space-combat ini membawa pemain meneroka ruang angkasa sambil mengikuti kisah seorang juruterbang, Adam yang dalam misi untuk mengetahui sejarah lampau dirinya dan fungsi artifak alien yang dia ada.

<oembed url="https://www.youtube.com/watch?v=u8m47pGxGaM" width="200" height="113" host="youtube"></oembed>

Permainan ini akan dilancarkan pada 6 April ini di PlayStation, Xbox dan PC melalui Steam.


Genshin Impact Akan Terima Update Baru Versi 3.6

Genshin Impact mengumumkan update baru akan dikeluarkan pada 12 April ini. Update ini diberi judul "A Parade of Providence'. Ini antara kandungan yang bakal menemui pemain.

Update kali ini akan memperkenalkan dua character baru iaitu Baizhu dan Kaveh. Namun, pemain perlu menunggu sehingga Phase 2 untuk menggunakan character ini.

Dua banners baru iaitu Phase 1 yang akan bermula 12 April menampilkan Nahida dan Nilou manakala Phase 2 menampilkan Baizhu, Kaveh dan Ganyu.

Selain itu, terdapat satu weapon baru iaitu yang akan digunakan Jadefall's Splendor yang merupakan signature weapon bagi Baizhu. Area baru juga ditambah iaitu Girdle of the Sands berserta boss baru, Guardian of Apep’s Oasis.

Akademiya Extravaganza merupakan event yang akan ditambah yang membolehkan pemain mengumpul Primogems dan hadiah lain.

Genshin Impact kini tersedia di platform PC, PlaySation 4, PlayStation 5, Nintendo Switch, Android dan iOS


ASUS BR1102 Series - Laptop Tahan Lasak Untuk Student

Selain daripada laptop gaming dan desktop gaming, ASUS juga tidak ketinggalan memperkenalkan ASUS BR1102 Series yang mana merupakan laptop tahan lasak untuk para pelajar.

Laptop ini sangat sesuai untuk para pelajar moden dari awal tadika sehinggalah ke sekolah rendah. Saiz yang cuma sebesar 11.6 inci rugged design ini bukan sahaja mudah disimpan dan dibawa malah sangat tahan lasak.

Selain melepasi milatary-grade testing untuk keujian tahan lasak, laptop ini mempunyai feature spill-resistant keyboard, tamper and scratch resistant exterior dan juga wraparound rubber bumper untuk lebih senang dipegang oleh kanak-kanak.

untuk spekfisikasi dalaman pula, ASUS BR1102 series ini didatangkan dengan 12th Generation Intel Core processor dan Windows 11 Education. Ianya juga mempunyai batteri yang mampu bertahan sehingga 10 jam, sambungan internet yang laju, noice-reducing camera, webcam shield dan 13 MP kamera hadapan .

Satu lagi feature yang sangat sesuai untuk ibu bapa yang risaukan tentang kuman yang dipanggil sebagai ASUS Antimicrobial Guard yang mana mampu menghalang pembiakan kuman sehingga 24 jam.

ASUS BR1102 Series ini didatangkan dengan dua variasi iaitu BR1102C dan juga BR1102F. Buat masa ini tiada lagi info tentang harga ataupun sama ada ianya akan dijual dipasaran Malaysia.


ASUS ROG Memperkenalkan Tiga Gaming Desktop Terbaru Di CES 2023

Selain daripada lineup gaming laptop yang diperkenalkan di CES 2023, ASUS ROG juga telah mempertontonkan tiga gaming desktop terbaru mereka.Tiga gaming desktop terbaru tersebut adalah ROG G22CH, ROG Strix G16CH dan juga ROG Strix G13CH.

ROG G22CH mempunyai design yang ultra-compact namun mempunyai speksifikasi yang agak mantap untuk dimiliki.

Desktop gaming ini didatangkan dengan Intel Core i9-13900K, NVIDIA GeForce RTX 40 series GPU, RAM sebesar 32 GB dan juga 2 TB PCIe 4.0 storage.

Mahukan speksifikasi yang lebih midrange? ROG Strix G16CH ini mungkin lebih sesuai dengan jiwa gamers macam korang.

ROG Strix G16CH ini dilengkapi dengan Intel Core i7-13700 CPU, NVIDIA GeForce RTX 4080 untuk graphic card, 128 GB DDR4 RAM dan 3 TB storage.

Kalau korang mahukan gaming desktop yang kena dengan jiwa gamers bangsawan, kitorang rasa ROG Strix G13CH ini akan lebih sesuai dengan selera korang.

Gaming desktop ini mempunyai Intel Core i7-13700 processor, NVIDIA GeForce RTX 40 series GPU, 64 GB RAM dan dual drive PCIe Gen4 SSD sebesar 1TB + 2 TB HDD.

Buat masa ini tiada lagi maklumat sama ada gaming desktop ini akan dijual untuk pasaran Malaysia ataupun tidak.


ASUS ROG Perkenalkan Design Terbaru Untuk Lineup ROG Strix SCAR dan Strix G

Semasa acara CES 2023 baru-baru ini, ASUS ROG telah mengumumkan lineup untuk gaming laptop mereka iaitu ROG Strix SCAR dan Strix G yang telah di redesign dan menerima beberapa upgrade terbaru.

Rekaan terbaru ini akan diberikan kepada beberapa gaming laptop ROG seperti Strix SCAR 16, Strix SCAR 18, Strix G16 dan Strix G18. Manakala untuk Strix SCAR 17 dan Strix G17 pula akan menerima internal upgrade.

Siri ROG Strix ini akan dilengkapi dengan chip terbaru daripada Intel AMD dan juga NVIDIA. Bagi Strix SCAR 16 dan Strix SCAR 18, kedua-dua laptop ini dilengkapi dengan Intel Core i9-13980HX Processor dengan 24 cores dan 32 threads.

Tak dilupakan ia juga akan didatangkan dengan NVIDIA GeForce RTX 4090 Laptop GPU dengan sistem power sehingga 240 W.

Selain menerima upgrade untuk Processor dan GPU, siriStrix SCAR dan Stirx G ini juga menerima teknologi display terbaru daripada ROG yang diberi nama Nebula Display yang memberikan display yang lebih pantas, terang dan image yang lebih sharp bagi memberikan pengalaman gaming yang lebih immersive.


Wo Long: Fallen Dynasty Kongsikan Area Terbaru Dalam Video Gameplay Mereka

Wo Long: Fallen Dynasty adalah permainan terbaru oleh Team Ninja dan Koei Tecmo di mana ia terletak di zaman selepas Dinasti Han tetapi versi dark-fantasy dengan wabak makhluk syaitan yang mengerang Three Kingdom.

<oembed url="https://www.youtube.com/watch?v=qspFZLpsADs" width="200" height="113" host="youtube"></oembed>

Di akaun Youtube IGN, mereka telah kongsikan 10 minit gameplay permainan ini dengan menunjukkan kawasan terbaru yang dinamakan Mount Tianzhu. Kita boleh lihat sistem serangannya, kualiti grafiknya dan juga beberapa rekaan musuhnya di kawasan baru tersebut.

Tetapi, untuk korang semua rasai sendiri Wo Long: Fallen Dynasty, korang kena nantikan tarikh pelancarannya pada 3 Mac 2023 nanti. Ianya boleh dimain di platform PS5, PS4, Xbox Series,  Xbox One  dan juga PC melalui Steam, Microsoft Store dan Xbox Game Pass.


Witchfire Kini Boleh Dimain Dengan Teknologi NVIDIA DLSS 3

Sebagai seorang gamers, mesti korang semua mahukan grafik terbaik semasa bermain. Oleh sebab itulah, The Astronauts yang merupakan developer permainan video Witchfire telah mengumumkan dan mengesahkan bahawa permainan mereka kini boleh dimanfaatkan dengan teknologi NVIDIA DLSS 3.

<oembed url="https://www.youtube.com/watch?v=dB9G998XIxU" width="200" height="113" host="youtube"></oembed>

Bagi yang tidak tahu, Witchfire adalah permainan video rougelite shooter dengan pandangan first-person di dunia grimdark fantasi yang sedang berlakunya peperangan antara Witches dengan Church.

Di dunia ini, Witches adalah makhluk yang sangat bahaya sebab itu mereka mewujudkan Witch Hunter. Mereka dilengkapi dengan pelbagai senapang dan juga sihir yang dilarang untuk menewaskan mereka bagi pihak dermawan misteri mereka.

Dengan pelbagai elemen magik di dalam permainan ini, sudah semestinya pemain akan mengharapkan grafik yang amat berkualiti untuk melihat serangan mereka. So nantikan pelancaran early access Witchfire pada awal 2023 di PC melalui Epic Games Store tidak lama lagi.


The Conjuring Mungkin Berakhir Dengan Filemnya Yang Keempat

Peminat-peminat filem seram sudah semestinya tahu tentang filem The Conjuring. Filem seram yang sangat terkenal sehinggakan Atomic Monster menghasilkan filem kedua dan ketiga.

Bukan sahaja itu, dengan menjadikan The Conjuring sebagai IP mereka, Atomic Monster telah menghasilkan alam khas bagi mewujudkan makhluk-makhluk lain juga. Ianya dipanggil sebagai The Conjuring Universe.

Untuk masa ini, mereka telah berjaya menghasilkan sebanyak 8 filem dan masih lagi berterusan dengan filem yang akan datang. Antaranya ialah The Nun 2 dan The Conjuring 4.

Info tambahan tentang The Conjuring 4, pemilik Atomic Monster iaitu James Wan ada mengatakan berkemungkinan besar filem tersebut adalah filem terakhir bagi francais The Conjuring kerana tiada lagi Peter Safran dalam pasukan produksinya termasuk juga James Wan sedang sibuk berbincang potensi penggabungan syarikatnya bersama dengan Blumhouse.

Oleh itu, The Conjuring 4 akan ditayangkan lambat daripada tarikh yang dirancang untuk memberikan lagi masa kepada James Wan dalam menghasilkan kisah Warren dengan lagi baik.


Pikachu Jet - Jet Bertemakan Pokemon Pertama Di Korea Selatan

Para peminat Pokemon di Korea nampaknya sudah ada peluang untuk menikmati penerbangan bertemakan Pokemon.

Syarikat penerbangan T’way Air dari Korea Selatan telah berkolaborasi dengan The Pokemon Company untuk menghasilkan sebuah jet bertemakan Pokemon yang pertama di negaranya. Mereka menamakan jet tersebut “Pikachu Jet”.

Majlis perasmiannya sudah pun diadakan pada 28 Disember 2022 di Lapangan Terbang Antarabangsa Gimpo, Seoul di Korea Selatan dan semasa majlis dijalankan, penerbangan pertama Pikachu Jet telah pun dilancarkan.

Jet tersebut selamat berangkat dari Lapangan Terbang Antarabangsa Gimpo dan selamat mendarat di Lapangan Terbang Taipei Songshan.

Untuk kenal pasti jet ini senang sahaja. Pada luaran jet tersebut ditampalkan dengan stiker khas yang menunjukkan gambar Pikachu, Charmander, Jigglypuff, Arcanine dan juga Meloetta.

Manakala di dalamnya pula, dipasangkan dengan lagu, hiasan dan juga fasiliti bertemakan Pokemon. Mereka juga nanti akan mengadakan jualan merchandise jet ini termasuk juga merchandise Pokemon tetapi info selebihnya belum lagi diumumkan.


Todak Sapu 3 Mata Penuh, Berjaya Dapatkan Slot Upper Bracket Untuk Knockout Stage

Semalam merupakan perlawanan terakhir untuk pasukan Todak dalam Group Stage M4 World Championship.

Sebelum ini Todak sudah mempunyai dua mata kemenangan setelah berjaya menewaskan pasukan Malvinas Gaming dan juga ONIC Esports.

Berbekal satu lagi perlawanan menentang MDH Esports, ternyata Todak nampak lebih bersedia apabila berjaya menewaskan pasukan MDH Esports dengan sangat mudah.

Strategik dan gameplay yang ditunjukkan oleh Todak juga nampak sangat kemas apabila mereka berjaya mengawal map dan membuatkan MDH Esports tidak berjaya menumbangkan 1 pun Tower milik Todak.

Todak berjaya menumpaskan pasukan MDH Esports dengan mata 20 berbalas 5 dengan lebih 12,000 Gold dihadapan. Ini sudah tentunya salah satu performance terbaik Todak sepanjang M4 kali ini. Tidak dilupakan MVP untuk match ini diberikan kepada Cikugais yang menggunakan Valentina dengan KDA 4/1/11.

Dengan rekod tanpa kalah di Group Stage, Todak juga merupakan pasukan pertama yang berjaya ke Upper Bracket dengan 3 mata penuh.

Hari ini merupakan perlawanan terakhir untuk Group Stage dan Team HAQ masih lagi mempunyai baki 2 lagi perlawanan.

Walaupun tewas pada perlawanan pertama mereka menentang RRQ Brazil, Team HAQ masih lagi boleh ke Upper Bracket jika mereka berjaya menewaskan The Valley dan juga S11 Gaming hari ini.


Glimmer In Mirror Akan Melancarkan Early Access Untuk PC

Bagi peminat genre fantasi dan side-scrolling game, korang mesti akan teruja dengan permainan terbaru ini. Glimmer in Mirror merupakan sebuah permainan tentang pengembaraan seorang Wanita bernama Shiro di dunia cermin yang sudah pecah. Sambil Shiro mengembara, sedikit demi sedikit rahsia di dunia cermin semakin terbongkar.

<oembed url="https://www.youtube.com/watch?v=MvKbFRluOYI" width="200" height="113" host="youtube"></oembed>

Dibangunkan oleh MapleDorm Games dan diterbitkan oleh CubeGame dan Pleasant Rain Ltd, mereka telah melengkapkan Glimmer in Mirror dengan art style lukisan tangan termasuk juga lagu yang direka oleh Ascenstone.

Tetapi buat masa ini, korang hanya boleh main early access dahulu selama setahun sebab orang-orang yang membangunkan Glimmer in Mirror masih mahu mencantikkan lagi permainan mereka berdasarkan maklum balas dari pemain nanti.

Apabila datangnya versi penuh, mereka akan menambahkan lagi chapter baru, dunia map yang lebih besar, cerita utama penuh dan lain-lain lagi. Jadi, nantikan 10 Januari 2023 untuk early access Glimmer in Mirror di PC melalui Steam.


Taiwan Digital Game Rating Committee Mendedahkan Info Terbaru Silent Hill: The Short Message

Sebelum ini kita pernah mendengar Silent Hill: The Short Message disebut dan dinilai oleh Game Rating and Administration Committee of Korea pada bulan September tahun lepas dan ketika itu tiada lagi pengesahan terhadap platform yang boleh dimain dan apa-apa info tentang permainan tersebut.

Tetapi pada 30 Disember 2022 yang lepas kita telah mendapat info terbaru tentang permainan ini dari Taiwan Digital Game Rating Committee pula dengan penambahan artwork rasmi dan sedikit penghuraian tentang permainan ini.

permainan video ini membawa kisah seorang wanita bernama Anita yang terperangkap di apartment terbiar selepas memasuki tempat tersebut demi mencari rakannya, Maya.

Namun malang untuk dirinya kerana apartment ini dihuni oleh makhluk-makhluk seram. Dia perlu cepat mencari Maya dan sama-sama meninggalkan apartment tersebut sebelum perkara tidak diingini berlaku.

Selain dari artwork rasmi dan huraian tentang storyline untuk permainan video ini, Taiwan Digital Game Rating Committee juga mengesahkan yang Silent Hill: The Short Message bakal tiba di PlayStation 5.


Permainan Video Spirit of the Island Bakal Dilancarkan Di Console

Spirit of the Island yang merupakan sebuah permainan video CO-OP Sim bakal dilancarkan di console tidak lama lagi. Permainan video itu sebelum ini cuma dilancarkan di PC sahaja.

<oembed url="https://www.youtube.com/watch?v=HC0nmhVzv_4" width="200" height="113" host="youtube"></oembed>

Sebelum ini memang sudah ada rancangan untuk permainan video ini dilancarkan juga di console namun pihak developer iaitu 1M Bits Horde dan publisher, META Publishing tidak menyatakan bila tarikh rasmi ia akan tiba di console.

Bagi mereka yang meminati permainan video seperti Animal Crossing: New Horizon dan Stardew Valley sudah pasti akan tertarik dengan Spirit of the Island ini.

Buat masa ini masih tiada tarikh tetap bila ia akan dilancarkan di console namun yang pasti ianya akan tiba di platform seperti PlayStation 4, PlayStation 5, Xbox One, Xbox Series S|X dan juga Nintendo Switch.


5 Permainan Video Yang Bakal Dikeluarkan Dari Xbox Game Pass Tidak Lama Lagi

Baru-baru ini Xbox telah mengumumkan lima permainan video yang bakal dikeluarkan dari Xbox Game Pass.

Pengumuman yang dibuat melalui Xbox App itu menyatakan kelima-lima permainan video ini bakal dikeluarkan pada 15 Januari 2023.

Lima permainan tersebut adalah Danganronpa: Trigger Happy Havoc Anniversary Edition, Nobody Saves the World, Pupperazi, The Anacrusis dan juga Windjammer 2.

Selain itu, terdapat lima permainan video yang bakal hadir di Xbox Game Pass sepanjang bulan ini. Pada 19 Januari 2023, Persona 3 Portable dan juga Persona 4 Golden akan menemui peminat.

Bagi peminat-peminat Monster Hunter, Monster Hunter: Rise juga diumumkan akan tiba di Xbox Game Pass pada 20 Januari 2023.

Dua permainan video terakhir adalah Age of Empires 2: Definitive Edition dan Inkulinati pada 31 Januari 2023 nanti.


Dokumentari Stan Lee Bakal Tiba Di Disney+ Tahun Ini

Baru-baru ini Marvel telah mengumumkan yang mereka bakal mengeluarkan dokumentari berkenaan Stan Lee yang tidak asing lagi bagi peminat-peminat komik diseluruh dunia.

<oembed url="https://www.youtube.com/watch?v=epOInfo_LWU" width="200" height="113" host="youtube"></oembed>

Pengumuman ini dibuat sempena menyambut Stan Lee's 100th Birthday pada 28 Disember 2022 yang lepas.

Stan Lee ataupun nama sebenarnya Stanley Martin Lieber telah meninggal dunia diumur 95 tahun pada 2018 yang lepas. Buat masa ini masih tiada maklumat lanjut berkenaan dengan dokumentari ini.


Game 101: Apa Itu Marvel Snap?

Korang pernah main Hearthstone tak? Kalau korang pernah main and minat main card game macam Hearthstone, kitorang cadangkan korang try Marvel Snap pula!

<oembed url="https://www.youtube.com/watch?v=116Vptosbg8&t=79s" width="200" height="113" host="youtube"></oembed>

Marvel Snap ni merupakan sebuah card game yang dihasilkan oleh Second Dinner Studio dan dikeluarkan oleh Nuverse pada Jun tahun lepas.

Untuk pengetahuan korang, game ini dihasilkan oleh salah seorang co-creator Hearthstone iaitu Ben Brode. Hari ni kitorang nak share basic gameplay untuk game Marvel Snap ni dengan korang!

Dalam game ini, korang akan berjumpa dengan player-player lain secara random dan gameplay untuk game ini lebih kurang seperti card game yang lain.

Untuk Marvel Snap ini korang akan diberikan tiga location dan setiap location ini berbeza-beza setiap match. Ada location yang memberikan kelebihan kepada player dan ada juga location yang akan menjadi punca player kalah.

Bagi memastikan korang sentiasa dihadapan, korang dibekalkan dengan 12 kad dalam Deck korang. Korang dibenarkan untuk bina Deck korang sendiri mengikut corak permainan yang korang selesa.

Ada pelbagai jenis deck yang korang boleh bina dengan memasukkan card watak-watak dari Marvel. Sama seperti location, setiap kad mempunyai kelebihan yang berbeza-beza. Pada artikel seterusnya nanti kita akan bincang dengan lebih mendalam tentang kad dan deck yang ada dalam game ini.

Dalam setiap match, korang akan bermain sebanyak 6 atau 7 pusingan maksimum. Setiap pusingan, korang akan mendapat 1 energy dan energy ini diperlukan untuk membolehkan korang menggunakan kad yang ada ditangan korang.

Selepas pusingan ke 6 ataupun 7, player yang mempunyai power yang lebih tinggi pada dua daripada tiga location tadi akan dinobatkan sebagai juara.

Bagi kitorang, game Marvel Snap ini sangat-sangat seronok untuk dimainkan dan setiap pusingan cuma mengambil masa yang sekejap sahaja untuk dihabiskan. So korang boleh main game ni time dalam toilet, dalam LRT nak pergi kerja or bila-bila saja korang ada masa lapang.

Marvel Snap ini boleh dimuat turun di Google Play Store dan di Steam untuk PC.


Team HAQ Di Wipeout RRQ Akira Pada Saat Akhir, Ini Pendapat Adeen Tentang Apa Yang Berlaku

Semalam telah berlangsungnya Group Stage pertama untuk satu lagi pasukan dari Malaysia iaitu Team HAQ. Pada perlawanan pertama Team HAQ ini mereka akan menentang dengan pasukan daripada Brazil iaitu RRQ Akira.

Walaupun bermula dengan baik, namun Team HAQ nampaknya mula kecundang apabila RRQ Akira mula comeback dan nampaknya sudah boleh membaca corak permainan yang dibawa oleh Team HAQ. Terizla yang digunakan oleh pemain RRQ Akira iaitu Tekashi telah menjadi punca kemenangan RRQ Akira apabila 3 pemain Team HAQ terkena ultimate Penalty Zone dan akhirnya telah Wiped out kesemua pemain-pemain Team HAQ.

Kami sempat meminta pendapat Adeen yang merupakan bekas penganalisis untuk Team HAQ tentang apa yang berlaku untuk perlawanan antara Team HAQ dan RRQ Akira. Berikut merupakan 3 sebab Team HAQ kecundang menurut Adeen:

DRAFTING

Menurut Adeen, Drafting yang ditunjukkan oleh Team HAQ membuatkan mereka terlalu bergantung kepada early game power spike bagi membolehkan mereka end game dengan lebih cepat namun tiada back up jika permainan dibawa ke late game.

Walaupun pada awalnya Team HAQ mampu mendapatkan kill yang agak banyak namun objektif turret tidak diberikan perhatian dan membuatkan Mid Tower RRQ Akira masih lagi teguh berdiri sehingga minit kesepuluh.

Disebabkan Team HAQ cuma menumpukan pada early game, strategik Team HAQ akhirnya memakan diri sendiri apabila mereka tiada back up untuk late game.

JOY TERLEPAS

Melepaskan Joy kepada pasukan RRQ Akira sudah pastinya menjadi salah satu punca kepada kekalahan Team HAQ apabila mereka tidak mengambil hero yang membolehkan mereka supress atau lock Joy dari terus mengganggu Team HAQ.

Team HAQ mempunyai peluang untuk Ban ataupun Pick sendiri Joy namun mereka memilih untuk melepaskan Joy untuk dimainkan oleh pemain RRQ Akira iaitu Kiing.

TERLALU MENGEJAR KILL

Sebab yang terakhir menurut Adeen mengapa Team HAQ kecundang pada perlawanan pertama mereka adalah kerana Team HAQ terlalu fokus untuk mengejar kill sehingga akhirnya termakan diri sendiri.

Ini dapat dilihat apabila 3 player Team HAQ terkena ultimate daripada Terizla yang dimainkan oleh Tekashi RRQ Akira. Bermula dari situ, saki baki pemain Team HAQ ditumbangkan dan Wiped Out dan membolehkan RRQ Akira menghancurkan Crystal milik Team HAQ.

Team HAQ masih lagi mempunyai baki 2 perlawanan untuk mereka bangkit kembali dan memastikan mereka dapat meneruskan Knockout Stage di Upper Bracket. Perlawanan seterusnya untuk Team HAQ adalah pada hari terakhir Group Stage iaitu menentang pasukan S11 dan juga The Valley. Semoga Team HAQ kembali bangkit.


Yumskie Dua Kali MVP, Todak Selesa Ke Upper Bracket

Semalam telah bermulanya Group Stage untuk kejohanan M4 World championship. Ianya juga merupakan perlawanan pertama untuk pasukan daripada Malaysia iaitu pasukan Todak.

Bemula dengan perlawanan menentang pasukan Malvinas Gaming, Todak sepertinya kelihatan sangat berdisiplin dalam gameplay mereka. Dengan penggunaan Popol and Kupa oleh Cikugais, serangan bertubi-tubi telah dilakukan kepada pasukan Malvinas Gaming.

Tidak dilupakan support dari Kaja yang digunakan oleh Yumskie, tidak terkejut kenapa beliau diberikan MVP untuk perlawanan ini. Cikugais juga berupaya mendapatkan Maniac pertama untuk M4 World Championship! Todak berjaya menjinakkan pasukan Malvinas Gaming dengan mata 21 berbalas 2.

Untuk perlawanan kedua, Todak akan menentang salah satu pasukan gergasi dari Indonesia iaitu ONIC Esports. Walaupun pada M3 yang lepas ONIC Esports cuma mampu berada ditangga ke 12, Todak tidak boleh terlalu selesa dengan kemenangan pertama mereka tadi.

Perlawanan antara Todak dan ONIC Esports ternyata sangat-sangat sengit dimana kedua-dua pasukan saling berbalas kill. Moon dan Cikugais merupakan tunjang utama untuk memberikan damage untuk pasukan todak.

Support yang diberikan oleh Momo, Rival dan juga Yumskie juga sedikit sebanyak membantu Todak untuk bertahan dan kekal fokus dan perlawanan ini. Yumskie sekali lagi berjaya mendapatkan MVP untuk perlawanan kedua dan terakhir Todak untuk hari ini.

Todak berjaya menumbangkan si Landak Kuning dengan mata 14 berbalas 12. Todak masih berbaki satu lagi perlawanan iaitu menentang MDH Esports namun buat masa ini, Todak secara teknikalnya sudah berjaya ke Upper Bracket.

Hari ini merupakan pertama untuk satu lagi pasukan Malaysia iaitu Team HAQ. Mereka akan menentang pasukan daripada Brazil iaitu RRQ Akira. Semoga perjalanan Team HAQ hari ini juga dipermudahkan!